Underet er, at vi er til: oktober 2015\nJeg dur ikke til at holde ferie, når landmanden har travlt, ikke fordi jeg får lavet noget, tværtimod. Det ender som regel med, at jeg får lavet de ting, jeg ikke skulle have lavet og bliver småsyg. Jeg har dog fået ryddet op i papirbunken på mit værelse, de er sat i mapper og er endt i mit skab på arbejde. Jeg nåede så ikke at få ryddet op i det skab, det må vente. Jeg har også fået andre småting af vejen, og jeg har strikket, ikke på kjolen, for den skal jeg jo have prøvet først, men derimod på små strikkeprojekter. Kvalme, utilpashed, smerter ved øjet og smerter hist og pist har fulgt min ferie. Strikkecafe og korkoncert måtte jeg aflyse.\nMen i dag har været en god dag, jeg har besøgt min far, og han var vågen, han var glad, han var godt tilpas. Han virkede nærværende og grinte sammen med mig, når jeg dansede med ham, eller når jeg mindede ham om, hvordan min ældste lillesøster ligner vores mor, hun kan altid få alting fra hånden, hun er så struktureret og formår at planlægge, så hun når mest muligt på sine dage. Min lillesøster er kun 21 måneder yngre end mig, men jeg ville gå ned med stress, hvis jeg skulle nå alt det, hun når i sin fritid (og hun har lige så travlt som jeg har det på sin arbejdsplads)\nVi nåede at spise middag sammen, at gå tur på plejehjemmet, i plejehjemmets have og en lille tur udenfor plejehjemmet. Da jeg sagde, at jeg nu skulle hjem, smilte min far, og da jeg så fortalte ham, at min yngste lillesøster fra København ville komme på besøg næste søndag, kom det hurtigt og glad fra ham: Åh TAK skal du ha! Vi kan godt glemme alt om at være hans yndlingsbarn, vi er elsket alle fem, men lillesøster har en ganske særlig plads i hans hjerte. Det er helt ok, det gør mig glad, så jeg kørte hjem i godt humør, og lige nu sidder datteren i bus/tog på vej til Nordjylland, jeg glæder mig!\nIndsendt af Lene kl. 4:24 PM 10 kommentarer:\nVi vil jo gerne leve, til vi dør, gammel og mæt af dage, men sådan går det jo ikke altid. I et dameblads klumme læste jeg om journalistens erkendelse af, at døden er et uundgåeligt punktum for livet her på jorden. Det var pludselig gået op for hende, det som hun godt vidste, men ikke erkendt, at hun skulle dø en dag.\nNår så døden melder sin ankomst før tid, så kæmper vi, vi gør hvad som helst for at undgå den, det er naturligt, for døden skal jo først komme, når vi er ældgamle. Den skal jo ikke rive børn fra deres forældre, uagtet at børnene måske er voksne. Min mormor måtte følge to af sine børn til graven og sagde, dette er ikke naturligt, jeg skulle jo dø før dem. Det samme gav min mor udtryk for, da min nieces kræftsygdom vendte tilbage, og vi vidste, at tiden sammen nu var afgrænset.\nI disse dage giver hospitalspræsterne udtryk for, at vi i sundhedssystemet understøtter denne vilje til at fortsætte kampen mod døden, også der hvor man i stedet skulle fokusere på den gode tid sammen. Vores hospitalspræst er en af dem, der blev interviewet og hun er som menneske og præst fantastisk, hun lader aldrig kristendommen ”stå i vejen” for det at hjælpe en familie i nød og sorg. Nedenstående citat er hentet fra DR nyhederne og jeg synes det er smukt formuleret, så I får det i sin helhed:\nMan forlænger døden i stedet for livet. Det er en dårlig afslutning, hvor der bliver et langt stykke af livet, der mere er lidelse og behandling, end det er livskvalitet, forklarer Ruth Østergaard Poulsen. Som hospitalspræst på Aalborg Universitetshospital oplever hun, at både behandlere, pårørende og patienterne selv giver udtryk for, at behandlingen nogle gange kan virke meningsløs. I følge Ruth Østergaard Poulsen har lægerne en del af ansvaret, fordi deres faglige identitet er at redde liv. Men det handler også om opfattelsen af døden hos patienter og pårørende.\n- Det er vigtigt, at vi stadigvæk kan acceptere døden som en del af livet, så døden ikke bliver opfattet som en lægefejl, siger hun.\nDøden som en lægefejl, i det udtryk ligger hele den opfattelse, der er herskende nu til dags, at hvis blot man kæmper, tænker positivt, lever sundt, spiser det rigtige, motionerer og finder de mest mærkelige tilbud rundt omkring i verden, der lover guld og grønne skove, så kan vi blive udødelige. Jeg synes, det er smukt formuleret, og det sætter tanker i gang.\nIndsendt af Lene kl. 7:43 AM 14 kommentarer:\nså kan jeg tænde levende lys.\nså kan jeg nyde min eftermiddagste sammen med den arbejdsomme landmand i det bløde skær.\nså kan jeg med god samvittighed sige, at vintertid er lig med dvaletid og dermed gå ned i tempo. Det sidste er så ikke noget problem, for når jeg tænker på, hvad jeg nåede, da jeg havde to skolebørn i indskolingen, og så det jeg når nu, hvor jeg kun har os to, så undrer jeg mig såre over den manglende energi.\nså er det varsel om, at snart må jeg finde juleCDerne frem og liste dem ud i bilen til de mørke køreture frem og tilbage til sygehuset.\nså bliver alt omkring mig så hyggeligt, jeg elsker mit hjem, både om sommer og vinteren, men nok allermest om vinteren.\nså nærmer vi os tiden med sne (ikke lige nu og ikke for meget, men i tilpasse doser)\nså nærmer vi os november, hvor jeg får set begge mine børn på en gang, jeg har ikke set dem siden først i august. Heldigvis kommer datteren hjem i denne weekend og jeg snakker jævnligt med sønnen.\nNå, jeg hygger lige videre med strikketøjet, stearinlys og tedrikning. Aftensmad? Der er vist en rest, der går godt sammen med rugbrød, spejlæg og en landmand, og så er der masser af havregryn til havregrød til en sygeplejerske, mon ikke vi kan klare os med det?\nIndsendt af Lene kl. 5:20 PM 12 kommentarer:\nEtiketter: bolig, livet, årstider\nBilleder fra mandagens gåtur i skumringen.\nIndsendt af Lene kl. 7:40 AM 14 kommentarer:\nI weekenden var jeg til årsmøde i Dansk Selskab for Apopleksi, og jeg har lyst til at fortælle om, hvad der rører sig på det område. Blot det at være deltager giver noget, jeg får mødt mennesker fra andre sygehuse, jeg får drøftet hverdagen og den måde, vi arbejder på, med andre, som måske undrer sig og dermed tilskynder mig til at uddybe, hvorfor vi gør, som vi gør. Og dermed sætter det gang i en tankerække, som får mig til at konkludere, enten at det er godt, som vi gør det, eller at der er noget, vi kan ændre.\nFør selve årsmødet var der tilbud om workshops med forskellige emner, to af dem blev aflyst og dermed fik jeg min leder og min kollega med på det emne, jeg skulle høre om. Og godt det samme, for nu er vi tre, der er begejstrede og har lyst til at udbrede den viden, vi fik. Emnet var støttende samtale til afasiramte mennesker. Afasi betyder nedsat evne til at bruge sproget, det kan vise sig som problemer med at finde ord, formulere sætninger, læse, skrive og forstå andres tale. Ikke alle problemer er til stede i lige høj grad hos den enkelte. Alle sygeplejersker har prøvet at forsøge at finde ud af, hvad en patient gerne vil. Alle sygeplejersker har prøvet at måttet opgive og efterlade en patient, der var dybt frustreret og selv være ked af det og frustreret. Denne metode er ikke ny viden, men handler om en systematik, som gør, at alle omkring patienten har samme tilgang til samtalen og dermed understøtter patientens mulighed for at kunne kommunikere med andre.\nMetoden er bygget op om to principper; det anerkendende og det synliggørende. Patienten er en voksen person som alle andre og skal behandles som sådan, patienten er ikke barn, tunghør eller dum, så det nytter ikke noget at bruge babysprog, tale højt eller undlade at informere. Vi er ligeværdige! Det anerkendende ligger i at behandle patienten som ligeværdig og at anerkende de problemer, patienten har. Noget af det jeg har brugt længe, og som også var en af talemåderne her, er at sige, når man ikke kan forstå, hvad patienten gerne vil sige: jeg er ked af det, men JEG er lige nu ikke god nok til at forstå, det du gerne vil sige. Jeg kommer tilbage eller jeg finder en anden. Hermed lægger man ikke skylden over på patienten, for det er os, omgivelserne, der skal forsøge at finde en måde ind til det, som patienten har inde i hovedet. Patienten er jo ramt på sproget, vi forventer jo heller ikke, at en person med et lamt ben selv går ud for at hente kørestolen, den sørger vi for er ved siden af ham, at den er låst og tilgængelig for ham.\nDet andet princip er synliggørende, her bruger denne metode, at der skrives få stikord undervejs om det man taler om, så patienten dels stimuleres i sin sprogproduktion, dels har mulighed for at pege eller bruge ja/nej kort til at vise, at det måske ikke er det patienten mente. Til sidst opsummerer man samtalen ved hjælp af gestikulationer, de tegnede ord og de talte ord. Det gælder også om at tale roligt, ikke bruge for mange ord, når man skal forklare sig, men at samtalen, som jeg så på en video, også gerne må bruge sjove indskudte bemærkninger, som man også gør i andre samtaler. Det giver jo et samspil og en god atmosfære mellem to voksne mennesker. Det var slående at se videoerne, at se hvordan patienten fik flere ord, men også livede op og følte sig set og hørt. Vi havde lyst til at gå hjem og prøve det af med det samme. Der er slet ingen tvivl om for os, at vi skal have solgt ideen til det tværfaglige team og få sat undervisning i gang. Heldigvis var der også to terapeuter med fra vores afdeling, og de var lige så begejstrede som os.\nNoget af det de tre oplægsholdere også slog fast var, at denne metode åbnede op for, at selv svære emner kan tales om ved hjælp af denne metode. Og jeg røg tilbage til dengang jeg gik ind til en ung kvinde, der havde fået en apopleksi efter fødslen. Hun sad ved sin lille datters vugge og aede hende. Jeg besluttede mig for at sige det, som jeg troede hun tænkte, nemlig; det må være svært ikke at kunne sige noget, når du lige har fået en dejlig lille datter, som du gerne vil fortælle en masse. Hun nikkede og begyndte at græde, jeg sad lige så stille sammen med hende, jeg var blank i øjnene, men havde besluttet at jeg ville bære denne sorg sammen med hende. Senere satte jeg ord på, om at den lille pige jo kunne mærke sin mor og jeg tror faktisk også, vi snakkede om, at sang/ melodier (indlærte sange/melodier) ofte stadig kan hentes frem, da de ligger i højre hjernehalvdel, hvor sproget ligger i venstre hjernehalvdel. Jeg mener stadig, at jeg denne dag anerkendte og synliggjorde de tanker, den nybagte mor havde. Og jeg er den dag i dag stadig taknemlig for, at min søster, som desværre mistede sin datter på grund af en hjernesvulst, netop lærte mig dette, at sorgen ikke går væk, fordi man lader være med at snakke om den, men at sorgen bliver nemmere at bære, hvis der er nogen, der vil dele den.\nHvis du har lyst til at læse mere om metoden, har jeg fundet en artikel fra mit fagblad.\nIndsendt af Lene kl. 8:03 AM 18 kommentarer:\nEtiketter: familie, minder, sprog, sygepleje\nog hver gang får jeg altid bagefter vendt rundt på det, så i går troede jeg, at der var længere lyst om aftenen; det er jo det omvendte, der er tidligere lyst om morgenen og hurtigere mørkt om aftenen (tror jeg eller rettere sagt det kan jeg se og mærke). Anyway, jeg tog støvlerne på, denne ferieuge skal bruges på at få masser af skridt på kontoen i form af gåture. Så først gik jeg 5 km ud ad landevejen og sidst på eftermiddagen tog jeg en tur langs markerne (derfor gummistøvler).\nDyrene var ude for at fouragere, jeg så mange, rigtig mange og mange af dem fik jeg også sat i løb, desværre. De kunne jo ikke vide, at jeg kun havde et kamera med. Jeg nød at gå på kornstubbe og kartoffelkamme, som nu var flade.\nMånen stod flot og lyste, himlen blev smuk mørkeblå, mens jeg gik. Benene kom på arbejde, jorden er blød og ujævn, så benmusklerne arbejdede på en anden måde end på vejen. Det kan jeg mærke i dag. Jeg kan også mærke tidsforskydningen, det er lyst, selvom klokken kun er syv. De sidste mange dage, har lyset endnu ikke været brudt igennem, når jeg parkerede bilen ved sygehuset. Det kan nå at ændre sig på de otte dage, jeg holder ferie, men lige nu nyder jeg lyset.\nLandmand og co. skal sortere kartofler i dag, men jeg får lov til at holde pauserne med landmanden. Nu vil jeg dykke ned i ferieplanerne som udover daglige gåture også rummer andre elementer, som gerne skulle få mig til at trække vejret lettere. God mandag til dig.\nIndsendt af Lene kl. 7:37 AM 14 kommentarer:\nEtiketter: ferie, landmandsliv, motion, natur\nUdenfor falder bladene af træerne, solen skinner, og mens jeg nyder solens stråler, kommer der pludselig små byger, der når at sætte dråber på brillerne og i håret, inden de forsvinder igen. Søndagen går ganske langsomt, og især ved opdagelsen af at det jo kun er mobilen, der har indstillet sig på den nye tid, så jeg får en time forærende, hver gang jeg stiller et ur ;-) Landmanden ser fodbold, jeg har gået en tur med en historieoplæser i mine ører. Mit boglån udløber i morgen, så jeg skal have lyttet færdig. Taknemligheden fylder i dag, taknemlighed over:\nat gode venner orker at kreere lækker gourmetmad og finde gode vine dertil\nat vi kunne sidde sammen med gode mennesker og nyde måltidet og samværet i går aftes\nat landmanden orker mig og jeg ham\nat datteren trives med sin nye uddannelse\nat svigersønnen har god gang i sin barbershop\nat søn og kæreste nyder weekenden i Madrid\nat mit arbejde og mine kolleger gør mig glad og stolt\nat jeg er en del af en familie, som holder af hinanden\nat jeg er giftt ind i en familie, som har det på samme måde\nog sammen med taknemligheden kommer også tristheden over, at det ikke er alle forundt at være sammen med dem, de elsker/holder af, under trygge og gode forhold. Det kan jeg ikke løse, så jeg vælger i dag at fokusere på taknemligheden.\nJeg holder efterårsferie og om det betyder ferie fra bloggen, ved jeg endnu ikke, Skulle der blive stille her, så skyldes det altså, at jeg har travlt med at holde ferie. God søndag til dig.\nIndsendt af Lene kl. 2:32 PM 20 kommentarer:\ner det ikke endnu, men om få timer kan landmanden melde høsten i hus. Smørrebrødet blev spist i går, og jeg havde bestilt rigeligt belært af andres års meget sultne medarbejdere. Så sultne var de ikke i år. Landmanden ser frem til at nyde lækre madder til sin formiddags og frokostpause, og jeg er klar til afhentning; min chef gad godt køre ud i kartoffellandet for at samle mig op. To dage med faglige input og så har jeg ferie, jeg glæder mig. Selv om landmanden ikke holder ferie, så bare det, at vi er færdige med det hårde slid og de lange dage, gør at det vil føles som feriedage herhjemme. Her til morgen stirrede jeg på en seddel i min arbejdstaske med en mailadresse og et navn, jeg var total blank. jeg kunne huske en hånd, der skrev sedlen, men jeg kunne ikke huske hvem det var og hvad det var, jeg skulle sende til vedkommende. Google blev min ven, heldigvis dukkede der et billede op af personen og en titel, og så vidste jeg hvad det var, jeg skulle sende: søgeord til vores litteratursøgning til bibliotekaren på medicinsk bibliotek. Det kan vente til efter min ferie, nu vil jeg nyde en lang biltur med snak om fag og alt muligt andet. God fredag til dig.\nIndsendt af Lene kl. 7:52 AM 12 kommentarer:\nBilturen på vej til og fra arbejde gøres kortere og energigivende ved at synge. Selv om jeg er begyndt at lytte til bøger under kørslen, så vælger jeg faktisk ofte at synge i stedet. Det er en aktiv kørsel, hvor lytning bliver en passiv måde at komme fra et sted til et andet. Jeg vælger ofte at synge de samme sange, jeg synger aldrig alene, jeg har altid en kunstner med mig, og mens jeg synger, begynder dagdrømmene at fylde mit hoved. Hvor jeg før hen godt kunne være lidt flov over mine dagdrømme, ser jeg dem nu som måder at håndtere hverdagens mange opgaver på. Jeg flyver væk og kommer tilbage med fornyet energi og indimellem opstår der tanker/ideer midt i drømmene, som jeg tager med ind i hverdagen.\nOnsdagens koraften er livgivende, vi får sunget, men vi får også grinet og snakket. Hold nu op som vi kan snakke, og nej det er ikke bare de 26 kvinder, de fire mænd kan ganske udmærket klare at overdøve alt andet. Næste onsdag deltager vi i et Syng-Dansk arrangement i Kollerup Kirke sammen med de andre voksne kor i Jammerbugt kommune. Til den lejlighed har vi skullet indøve en dansk sang til en fælles korsang, Den danske sang er en ung, blond pige. Den bekræftede mig i, at jeg godt kan synge traditionel korsang, men hvor er jeg dog glad for mit rytmiske/gospel kor. Da det jo er danske sange, der er på programmet, er vi så heldige, at der også findes danske gospelskrivere, at der findes nye danske samledigtere og at vi har en korleder, som også er sanger og komponist. Og så snyder vi lidt og sniger en ikke-dansk sang ind. Vi elsker den sang, vi får lov til at være pompøst gospelkor, vi er ikke så mange som på videoen, men sangglæden er den samme. Vi smiler mere end koret på videoen, for i dansk tradition er den sang lige “lidt for meget”, men det er netop derfor vi elsker den, og vores korleder ender som regel med at bryde sammen af latter til sidst, fordi hun elsker at få os til at give den hele armen.\nDet er fridag i dag, der er bestilt smørrebrød, for uanset vi ikke bliver færdige i dag, så skulle vi kunne være færdige med kartoffeloptagning, når lørdag siger godnat. Og da jeg tager af sted i morgen tidlig i to dage på årsmøde i Dansk selskab for Apopleksi, så skal det være i dag, at traditionen opretholdes med smørrebrød til alle medarbejderne. Nu vil jeg få ordnet alle hængepartierne, så ferien fra søndag ikke skal startes med at være praktisk. God torsdag til dig.\nIndsendt af Lene kl. 7:57 AM 9 kommentarer:\nDet er som om tålmodigheden pludselig, ved udsigten til at det snart er slut, bliver mindre, og dagene føles længere og kroppen mere træt. Dette gælder ikke for landmanden, han kører bare derudad, jeg har før tænkt på, om han bruger duracelbatterier, hvor mine kører hurtigere træt.Vejret har i den grad været med os i oktober. Hvor andre syntes, at efterårsferien brillerede med dårligt vejr, ja så skinnede solen mange dage heroppe. Verdenen har tendens til at skrumpe ind, når dagenes arbejde intensiveres, den ene læser nyheder på nettet, den anden ser nyheder i fjernsynet. Jeg kan ikke svare for fjernsynseeren, men spørger du mig, kan jeg ikke genkalde det læste.\nIstvan får hundemad fra dyrlægen, det fungerer han godt på, men der bliver spist en del, så jeg køber 20 kgs poser. I dag på vejen ud fra dyrlægen med favnen fuld, mødte jeg en af datterens folkeskoleveninders mor. Da hun hørte, at mine børn boede i København, sagde hun; så skal jeg ikke klage over, at min den ene bor i Århus (eller var det Randers?) Næh sagde jeg, og når jeg sukker lidt, så kigger min svigerinde bare på mig med et sigende blik, hendes eneste søn bor i Paris. Og da hun gik på arbejde, fik hun blikket fra en medarbejder, hvis barn boede i Australien. Tjah, det giver mere tid i hverdagen, her kommer ingen børn dumpende ind og håber på aftensmad eller en tom vaskemaskine. Det ændrer ikke på, at jeg savner at se dem lige nu. Og så grinte jeg lidt, da jeg kørte hjem, vi undgik begge behændigt at få sagt navne, det var din og min datter. Først herhjemme er jeg nogenlunde sikker på hendes datters navn, jeg var jo FDFleder for hende en gang.\nBatterierne er flade, det må jeg erkende. Jeg kan mærke, at jeg er lettere antændeligt, når der er noget, der går mig på arbejdsmæssigt, så jeg øver mig i at trække vejret dybt og ikke sige noget, før jeg har tænkt mig om. Folk der kender mig, vil vide at det ikke er min spidskompeteance, altså ikke det med at sige noget, der sårer, men det med at tie stille. Forhåbentlig er kartoflerne taget op, inden jeg tager til konference længere nede i Jylland fra fredag til lørdag ( vi skal jo have smørrebrød her hjemme) og efter konferencen venter en uges ferie til mig. Jeg glæder mig.\nIndsendt af Lene kl. 6:09 AM 11 kommentarer:\nbare der er en, man holder af!\nDagen i går sluttede anderledes end planlagt, midt i bagning af boller, opvask og klargøring af madpakker ringede min fars kontaktperson, at min far var blevet syg, havde feber og da vagtlægen kort efter tilså ham, konkluderede lægen en begyndende lungebetændelse. Jeg fik gøremålene gjort færdig og så drog jeg af sted efter penicillin og landede halvanden time efter nede hos min far. Han sov tungt, var indimellem vågen, men ikke tilstede som han plejer at være. Vejrtrækningen var dog pæn og rolig, han hostede indimellem, men alt i alt var tilstanden stabil. Jeg blev dernede fire timer, og jeg nød at sidde i den gamle lænestol ved siden af min fars seng, mens han sov trygt og godt. I dag har min søster besøgt vores far, og meldingen er, at han har det meget bedre.\nDagen i dag er brugt i kartoffelhuset og solen er nydt i pauserne på vej ind i stuehuset. Nu er vi færdig med sortering, medarbejderen er sendt hjem. Vi snuppede en kop te, en ostemad og et stykke hjemmebagt gulerodskage, en lille hyggestund, før vi gik videre med dagens gøremål. Nu har jeg gået 4 km, lavet og sat vildtpie i ovnen og skal til at lave rødkålssalat. Bagefter står det på kontorarbejde og forberedelser til morgendagens vejledning i vores projekt. Ting, der skulle have være ordnet i går, men tingene går ikke altid, som vi planlægger. Angående planer så håber vi her i huset, at vejrudsigten tager fejl, så regnvejret først kommer fredag i stedet for onsdag, for så kommer kartoffelhøsten i hus inden næste weekend.\nGod søndag aften til dig\nIndsendt af Lene kl. 6:06 PM 16 kommentarer:\nover dagen i dag, det er koldt udenfor, jeg kan se det på den påklædning alle medarbejderne og landmanden har på nu. I går måtte holdet dele sig, nogle sorterede kartofler, andre tog op, det betød så også, at der kom halvt så mange kartofler op som de andre dage, og at anlægget stod tomt, da jeg gik min mørke morgentur i går. I dag har jeg sovet syv timer med afbrydelser, men når man først kommer i seng klokken et, så er lyset brudt frem, når man står op.\nTrucken står til opladning, så den er klar til en lang arbejdsdag\nIndlagringsbåndet venter på at blive fyldt med kartofler\nSorterbåndet, hvor jord, sten og moderkartofler bliver sorteret fra, venter på tre medarbejdere\nMaskinen sørger for at de små kartofler kommer i kasser for sig, så de hurtigt kan findes frem, hvis bestillingen lyder på små kartofler.\nKassefylderen for enden af sorterbånd er gjort klar.\nDer er plads til flere kartofler i kølehuset.\nOg da lyset og jeg nåede tilbage til gården, var der fuld aktivitet ved kartoffelindlagringsgrejet. Det er der også i dag, en lastbil holder og bliver læsset med store bigbags med kartofler ved siden af traktoren med kartofler. Dagen i dag skal nydes med strik, LOOP (er klaret), kagebagning og tøjvask, det er skønt med en rolig dag, for aftenvagten var hektisk og i morgen står den på kartoffelsortering for en medarbejder, landmanden og mig. Jeg vil sætte høretelefonerne på og lytte til en bog, mens dagens gøremål bliver klaret. God dag til dig.\nIndsendt af Lene kl. 11:13 AM 8 kommentarer:\nIndsendt af Lene kl. 9:18 AM 14 kommentarer:\nDagene er kortet meget af, der er stadig mørkt, når jeg parkerer bilen ved sygehuset kvart i syv om morgenen. Og inden aftensmaden er spist, mørkner det uden for vinduet. I aften skyndte jeg mig ud og gik en tur på vejen, jeg nåede lige at se det smukke himmellys efter aftensmaden.\nI dag tog jeg tjansen med at ringe til nogle patienter fra en bestemt gruppe af vores patienter, dem med forbigående blodprop (TCI eller TIA), og som altså ikke har nogle blivende symptomer. I studier er det dog gentagne gange påvist, at også i den gruppe er der mennesker, som især i tiden efter lider af hjernetræthed. Det genkender vi også, når vi taler med dem, ligesom vi hører om både nogen, der forsøger at negligere diagnosen og nogen, der er i chok over beskeden, og som bliver så bange for at de får en ny blodprop, som denne gang vil give blivende symptomer. Det er dog sjældent, at jeg decideret møder nogle, som vælger ikke at tro på diagnosen og stopper med den forebyggende behandling. Men det sker, og det er jo deres valg, min opgave bliver så at forklare, hvorfor lægen er endt med denne diagnose, som jo ofte ikke kan ses på en scanning. Det er dels den måde symptomerne opstod på, dels risikofaktorer, som er kendte i forhold til det at få en blodprop. Hver gang jeg taler med en patient, lærer jeg noget. Jeg elsker disse telefonsamtaler, og måske kunne jeg få sådan en tjans, når jeg er blevet for gammel til det her job.\nIndsendt af Lene kl. 8:27 PM 14 kommentarer:\nEtiketter: motion, sygepleje\nKnapt var jeg nået ind af døren, før jeg sendte sms til min korleder, at jeg blev forsinket, men at jeg ville komme så hurtigt som muligt. Tankerne var allerede i gang med at planlægge madlavning, oprydning til rengøringen i morgen og de røg også tilbage til dagen i dag på arbejde og hvad jeg havde nået. Kort efter kom en sms: Lene, vi har efterårsferie\nDet lettede, nu slapper jeg af med teen og griner lidt af to hunde udenfor mit vindue. Præsten har fået hund, nu hvor familien bor på en præstegård. Hunden kommer med herop, når præsten og søn er på jagt. Istvan synes, det er voldsomt irriterende, at han ikke kan komme ind til sådan et hunkønsvæsen. Mille agerer ligeglad, men kigger dog efter den ivrige hanhund. jeg lader dem hygge sig og vil nyde, at jeg pludselig fik tre timer foræret. God aften til dig (og som du kan se, har vi solskin heroppe)\nIndsendt af Lene kl. 4:47 PM 12 kommentarer:\nMandag aften blev fyldt med latter og snak sammen med mine kolleger, der blev også strikket, og værtinden denne aften havde lagt op til græskarudhulning for dem, der ikke strikker. Det var en succes, de var fire, der hyggede sig ved køkkenbordet, mens vi andre hyggede os med strik og hækling. Vi tre gamle hæklede/strikkede håndklæder og vaskeklude (og jeg tog et par pinde på kjolen indimellem), de unge var i gang med hæklede aber, hæklede tæpper og hæklede hemmeligheder. Kaffebordet med en kæmpehindbærsnitte som ”kagemand” gjorde lykke, inden jeg listede af sted i mørket. Et andet sted, nærmere betegnet på det mørke Nørrebro sad fire mennesker og nød aftensmaden sammen, der gad jeg også have været. Sønnen har tiltrængt ferie fra lærerjobbet, svigerdatteren skriver bachelorprojekt som sygeplejestuderende, svigersønnen har gang i Barbershoppen på Møllegade på Nørrebro og datteren holder efterårsferie, hun er gået i gang med en ny bacheloruddannelse i håb om at kombinere drømmen om det visuelle design/kommunikation og et job. Så nu slår hun sine folder til hverdag i Haderslev, hvor skolen for Visuel Kommunikation holder til. Landmanden nød, at vores elev, som er i gang med en kombineret gymnasie/landmandsuddannelse, holder efterårsferie og gerne vil arbejde. Det betød, at de seks medarbejdere stod for kartoffeloptagning og landmanden kunne få ordnet alt det, han indtil nu har gjort om aftenen, når de andre tog hjem, om dagen.\nMin faste morgenrutine er overstået, det er tid til at være koncentreret og fokuseret. Det er som om at tempoet trækkes helt ud af mine fridage, jeg når ikke det, jeg drømmer om, og slår mig til tåls med, at det også er helt i orden, for det er jo en travl tid både på sygehuset og i landbruget. Men andre fridage, hvor jeg er presset, når jeg rigtig meget, og hver gang tænker jeg, tænk alt det jeg kunne nå, hvis jeg altid havde dette fridagstempo. Sådan er det ikke, jeg er rigtig god til at lade tiden gå, uden at jeg går med. Og jeg skønner på den egenskab, jeg er overbevist om, at den er sundere end holdningen om et rent køkken, et ryddeligt hjem og aktiviteter (selvfølgelig udfordrende og inspirerende) i døgnets vågne timer. Nu vil min tekop og jeg flytte os fra fritidscomputeren til arbejdscomputeren og få regnskabet gjort endeligt færdigt.\nPS Nyhederne siger, at regnen og solen har delt Danmark i dag, Nordvestjylland får sol og tørvejr, resten af Danmark får blandet vejr. For en kartoffelwoman i Nordjylland er det helt ok, jeg håber dog, at solen også skinner hos jer.\nIndsendt af Lene kl. 8:11 AM 12 kommentarer:\nBilagene til regnskabet ligger klar, jeg er dog startet dagen med at slappe af med strik og fjernsynskigning. Mens jeg strikker, funderer jeg over, hvordan andre mon prøver deres trøje/kjole undervejs? Jeg er vel nødt til at sætte rundpinde med stor nok omkreds i både ærmegab og kjole. Hvis alt flasker sig med kartoffeloptagning i dag, stikker jeg af et par timer i aften til strikkeklub sammen med mine kolleger. Lige nu smådrypper det dog, men radarbilleder viser, at det er byger, der kommer og går. Smørret er taget ud af køleskabet, der skal bages en bradepandekage med æbler til folkeholdet. Aftensmaden skal der handles ind til, jeg vil have fisk på menuen, men jeg er ikke den store fiskespiser, og mens jeg skimmer opskrifter, kan jeg mærke, hvordan jeg slet ikke har lyst til de varianter, jeg finder. Det bliver vist fiskefrikadeller, gode kartofler og spinat, der kommer på bordet i aften. Men har du en nem og lækker fiskeopskrift, hører jeg gerne fra dig. Nu må jeg heller tage mig sammen, skære et æble i skiver, lægge mandler ved siden af og et enkelt stykke chokolade. Mon ikke det kan give energi til dagens arbejde? Teen er brygget, den er min tro følgesvend gennem fridagen. God mandag til dig.\nIndsendt af Lene kl. 10:15 AM 24 kommentarer:\nDe første kartofler fra Store Vildmose lander i butikkerne sidst i juli, så det er her kartoffeloptagningen starter. Resten af juli og i august måned bliver der taget kartofler op i takt med efterspørgslen. Først i september går så selve optagningssæsonen i gang og slutter typisk lige før efterårsferien. I de mange år jeg arbejdede med i kartoffellandbruget, havde vi ikke de fine traktorer og indlagringsgrej som nu, så der var vi altid først færdig i slutningen af efterårsferien og var det år med dårligt vejr, trak det længere ud. I år kom vi i gang for tre uger siden, helt nøjagtig d. 21.september. Landmanden har ikke haft en eneste fridag siden og arbejdsdagene har typisk varet fra 6.30 – 22. Han har ikke turdet holde søndag fri, fordi erfaringen fortæller, at vejret ofte slår om omkring efterårsferien enten med meget regn eller med frost. Frosten skader ikke kartoflerne i jorden, men hvis man begynder tage op om morgenen, hvor alt er meget koldt, vil kartoflerne få skader, så derfor vil det give korte arbejdsdage og dermed endnu flere dage, før vi er færdige. Søndagene er derfor blevet brugt på at sortere kartofler, så der ikke skal bruges hverdage på dette. Hvis alt går vel, kan vi være færdige om 14 dage, men det afhænger jo helt og aldeles af vejret.\nVejret lige nu kan vi ikke klage over, der var den skønneste himmel, da jeg kørte ind efter rundstykker i morges, og dagen i går gav også lyspåfyldning i sjælen. Egentlig burde jeg sove nu, aftenvagtens travlhed satte sig som uro i min krop, så jeg har kun sovet tre timer i nat. Jeg satser på at gåtur, støvsugning og strikketøj kan give mig ro til en middagslur inden sidste aftenvagt. Imens kan du komme med mig på min tur i går i kartoffellandet.\nPå min vej møder jeg landmand og medarbejder, som er ved at tage kartofler op\nTil ære for fruen i midten er her den ide, landmanden kom på: Jorden er så blød pga de store vandmængder, at kartoflerne havde tendens til at skride ud af kammene, når optageren kørte og dermed mistede vi for mange kartofler. Landmanden kom så på, at vi havde en “pakker”, det er den røde maskine med hjul foran traktoren. Den bruges, når der sås korn, til at pakke jorden, så jorden bliver fastere, inden der sås. Den passede perfekt til kartoffelkammene, hjulene trykker let på kammene og holder dermed kartoflerne inde i kammene, så de alle bliver taget op.\nKartoffeloptageren sørger derefter for, at kartoflerne kommer op og over i vognen, mens det meste jord og kartoffeltoppe sorteres væk undervejs og kommer retur på marken. De to traktorførere skal hele tiden sørge for at koordinere kørslen, så kartoflerne falder blødt og med meget kort afstand ned i vognen.\nKamera forskellige steder på optageren gør, at landmanden kan følge med inde fra traktoren.\nDe nye GPSstyrede traktorer gør, at landmanden kan koncentrere sig om optager, da traktoren kører af sig selv, når først den er kørt ind i rækken.\nMan sidder godt i traktoren, også når man er medpassager ( og nej, selv om Istvan ofte er med, må den ikke sidde på sædet)\nKartoffelrækker så langt øjet rækker\nJeg hoppede af i den anden ende af marken, der var en aftenvagt, der skulle passes, og landmændene kørte videre.\nMå din søndag fyldes med sol og glæde.\nIndsendt af Lene kl. 10:06 AM 16 kommentarer:


februar 2021 | REJSEGUIDE AF GULD\nAT SPARE OP TIL REJSEN SOM STUDERENDE\ntorsdag 25. februar 2021, 08:00\nDe to største udgifter ved at være studerende er bolig🏘 og mad🍔-posten. Dertil er der udgifter til alt det sjove som byture, sociale aktiviteter og streamingtjenester, og til det mindre sjove som forsikringer, busbilletter og studiebøger. Du tænker måske; hvordan vil jeg nogensinde kunne finde penge til at rejse SAMTIDIG med, at jeg er studerende? Især med alle de udgifter på en SU?\nFor det første er det meget nemmere at spare omkostninger, end det er at øge indtjening. At øge indtjening kan være en længerevarende proces. For at øge indtjening, skal du primært have et job, og disse hænger ikke på træerne. At spare penge er derfor en meget hurtigere proces. Du vil stortest altid have en eller anden ting derhjemme du kan sælge, og dermed "tjene" penge.\nFor det andet skal du være taknemmelig over at bo i Danmark, hvor du rent faktisk får penge for at studere. I mange andre lande i verden skal du betale for at studere. I Danmark er SU-taksten (for udeboende) i øjeblikket på 6.090 kr. før skat. Til sammenligning betaler de britiske studerende det højeste, gennemsnitlige undervisningsafgift i verden. Og i Danmark har vi gratis videregående uddannelse. Alligevel klager mange (det har jeg også selv gjort engang) over, at der ikke er penge nok. Men det kan også være svært at få det hele til at løbe rundt.\nFor det tredje: Det hele handler om prioritering. Forskellen på at have penge eller ingen penge til at rejse for på SU, er overordnet din prioritering af dine penge. Derudover er det ekstra godt at have et studiejob ved siden af, så du også kan tjene penge, og ikke kun spare penge. Er du interesseret i at se mit budget på SU, så skriv gerne, hvis du vil have lidt inspiration.\nAt rejse som studerende\nDer er flere fordele ved at kunne rejse som studerende. Et af de bedste tidspunkter du kan tage ud at rejse på, er som studerende. Du har (måske) masser af frihed, ingen fast arbejde, og måske heller ingen børn. Men det afhænger naturligvis af, hvilket studie du går på, og hvordan din livssituation ser ud. Fordele ved at rejse som studerende:\n☀Lang sommerferie. En stor del af august er udenfor højsæson, og derfor har du mulighed for at rejse billigere - især i sidste halvdel af august inden studiestart. Derudover er der måske også tid i juni - afhængig af, hvornår du skal til sidste eksamen, har du typisk også fri et par dage inden skolernes sommerferie starter.\n✈Mulighed for at rejse udenfor højsæson, og derved spare en masse penge på selve rejsen. Både flybilletter og hoteller er billigere i lavsæson. Er du til eksamen i januar som jeg, kan det også være, at du har dage inden studiestart her. De sidste 2 semestre i januar, har jeg haft fri cirka 2 uger inden nyt semester, og har derfor haft mulighed for at rejse udenfor højsæson.\n💰Mulighed for studierabatter generelt. Der findes også studierabatter i udlandet - hvis du har et internationalt studiekort. ISIC-kort koster 185 kr. og kan ses her. Jeg har dog flere steder blot vist mit almindelige studiekort, og har alligevel fået rabatten.\n🎫Mulighed for studiebilletter til fly hos fx Kilroy og SAS. De sælger indimellem billigere billetter, hvis du er studerende eller under 25 år.\n📚Mulighed for at studere i udlandet, hvor du kan kombinere studiet med rejser og oplevelser\nMåske er du så heldig, at du stadig bliver inviteret på ferie med dine forældre?\nFør indlægget rigtigt går i gang, så vil jeg lige pointere noget. Jeg er på ingen måde rig, og har aldrig været det. Jeg har i øjeblikket heller ikke et studiejob. Jeg har hverken mega-rige forældre eller en eller anden rig Onkel Joacim. Jeg har selv finansieret alle mine rejser, og jeg har aldrig manglet noget. Mens jeg har været studerende på en videregående uddannelse, har jeg besøgt følgende destinationer: Weekendture til Polen, Paris, Göteborg, London, Hamborg, Budapest - sommerferie til Malta, Tyrkiet, Færøerne, Italien, Kreta. Sidst men ikke mindst rundrejse i både Thailand og Indonesien samt roaptrip i Florida og krydstogt i Caribien (Jamaica, Bahamas, Cayman, Costa Maya). Men hvordan kan det lade sig gøre tænker du?\n(Jeg vil også lige skynde mig tilføje, at jeg altså inden studiestart havde sabbatår med 3 jobs, hvoraf et af dem var en fuldtidsstilling. Derfor havde jeg mulighed for at spare MANGE penge op i mit sabbatår, som naturligvis er brugt på disse rejser).\nLær at blive en sparehaj\nOverordnet er der nogle (måske lidt) kedelige - men gode - råd til at blive en sparehaj på SU.\n📈Økonomisk overblik. Så simpelt som at holde øje med din økonomi, kan rykke på den lange bane - og i øvrigt også på den korte bane. Det bedste råd er at skabe dig et overblik over dine indtægter og udgifter. Måske lave noget så gammeldags som et manuel excel-ark, hvor du selv indtaster indtægter og udgifter. Faste indtægter og faste udgifter, og hvad har du til rådighed efter dette? Jeg har selv lavet et excel fra bunden, som jeg udfylder cirka en gang i måneden (Skriv PB hvis du vil have tilsendt arket).\n🏦Download din bank som app. Udover at skrive alle indtægter og udgifter ind i excel-ark, er det en kæmpe anbefaling at downloade din banks app til din telefon. Dette er langt nemmere end at tjekke dit rådighedsbeløb på deres hjemmeside på computeren. Appen har flere fordele; det er hurtigere, det er nemmere - og du kan jævnligt holde øje med transaktionerne.\n💵Budgetkonto. Jeg kan virkelig anbefale at etablere en budgetkonto, så du kan få et overblik. Dermed kan begynde at overføre penge til budgetkonto hver måned, som kun er det beløb du eksempelvis må bruge på mad. Jeg har selv både hævekonto, budgetkonto og opsparingskonto. Budgetkontoen er til mine faste udgifter samt mad og diverse.\n📌Sæt et mål for ellers er der intet at arbejde hen imod. Hvis du ikke har et primært mål med at spare op, kan det være meget sværere at nå målet, end hvis du har lavet en målsætning om at skulle optjene 50.000 kr. til at kunne backpacke i Asien i 4 måneder. Det er det samme som at sige "jeg vil gerne tabe mig" uden at sætte et mål om, hvor meget og hvornår målet skal være opfyldt. Hvis du sætter et mål, kan du have nemmere ved at opnå det.\n🌴Visionboard kan være en kæmpe motivation og inspiration, og kan i øvrigt også hjælp til netop at nå dine mål. Et visionboard er som et slags dreamboard - hvad drømmer du om? I dette tilfælde kan det være du drømmer om en rejse til Sri Lanka. Jeg udarbejder bare mine visionboards i word og bruger billeder fra Pinterest. Du kan også udarbejde visionboards på canva.com. På billederne nedenfor ser du to af mine visionboard, som egentligt er super simple, men er en kæmpe motivation for at spare op. Det er egentligt bare billeder af destinationerne samt en tekst med destinationens navn. Du kan printe dem ud, og dermed kan de være med til at motivere til at spare op til selve rejsen til Sri Lanka i mit tilfælde.\nSpar på boligen\nDen største udgiftspost er boligposten🏘. Hvis du absolut VIL bo i en lejlighed med lækker beliggenhed eller hvis der skal være en 2-værelses med en masse plads, så behøver du ikke at læse videre. For så er din prioritering forkert ift. at du gerne vil spare penge til at kunne rejse. Hvis du derimod vil gå på kompromis, så læs med her.\nBoligposten er den sværeste post at spare på. Det er dyrt at flytte - det er dyrt at bo ude. Derudover skal du betale depositum og måske forudbetalt husleje. Der er dog få ting du kan gøre for at spare lidt penge, men på denne post er du nødt til at gå på kompromis med budgettet.\nDe største studiebyer som København og Aarhus er ret dyre at bo i. Du skal langt væk fra centrum for at få en "billig" lejlighed. Byer som Aalborg, Odense og Esbjerg er mindre dyre, og du kan finde en relativ billig lejlighed med fin beliggenhed. Derfor kan du overveje - inden du søger ind på studiet - om du skal vælge en af disse byer i stedet.\nStudieboliger er lavet til dig, der er studerende, så huslejen netop ikke er så dyr. En almindelig lejlighed for studerende kan koste alt fra 3.000 til 10.000 kr. om måneden (naturligvis også både mere og mindre). Det er dog sjældent du finder en lejlighed til kun 3.000 kr. i måneden, hvis du bor alene. Jeg kender en, der har boet til 2.500 kr. i husleje alene, men jeg kender også en, der har boet til 10.000 kr. om måneden (med roomie). Der er meget forskel i priserne.\nMens du er studerende, kan du skrive dig op til en studiebolig. Der findes utallige boligportaler: BoligPortal, Lejebolig.dk, AKU-Aalborg og mange flere - eller følg med på Facebooksider. Ved studieboliger kan det nogle gange kan det være en fordel at være et par, fordi du så kommer højere op i ranglisten. På en side som AKU kommer du aller bagerst i køen, når du er 'alene'. Par med børn, alenemødre samt studerende fra Grønland/Færøerne kommer hurtigere frem i køen, og du bliver derved skubbet tilbage. Derfor er det ikke engang sikkert, at du får en studiebolig inden studiestart. Der er dog en slags boliggaranti i de fleste uddannelsesbyer for studerende, der bor langt væk eller et "tag-over-hovedet-garanti". Det kan du læse mere om her. Der er også lavet en studenterguide med tips til at finde en studiebolig, som du kan læse her.\nDerudover kan du overveje at søge bolig med roomies, bofælleskab eller kollegie. Det er helt klart en fordel for budgettet ikke at bo alene. Her er du alene med alle udgifterne. Hvis du vælger at bo med en anden, kan i splitte alle udgifterne, og på denne måde kommer der mere luft i budgettet. Du kan blandt andet tjekke siden findroommate.dk ud, eller søge på diverse Facebooksider.\n(Vær i øvrigt opmærksom på lejekontrakten. Læs den grundigt igennem. Tag billeder er lejlighed når du flytter ind som bevis, hvis der sker noget. Få udlejer til at skrive eventuelle skader i kontrakten, så du ikke kommer til at betale. Betal aldrig depositum kontant, og forvent ikke at få dine penge tilbage. Det kan du læse mere om på Snydboligsnydere.dk.\n🧾Eje frem for leje?\nOvervej at købe en lejlighed i stedet for at leje, for at bo til leje er på en måde spild af penge. Et eksempel kan være, at du betaler 5.000 kr. i husleje om måneden. Det giver 60.000 kr. om året, og 300.000 kr. i alt på dine 5 studieår. Hvis du ejer en lejlighed (naturligvis imod et lån), vil du have en slags investering i stedet, der netop gør, at du vil kunne "tjene penge" på det igen, når du sælger. Lejeudgifter går til spilde, hvor eje-lejlighed mere ses som en investering.\nJeg har aboslut ingen forstand på køb af ejendom, men jeg har flere gange haft det i overvejelserne; især når man begynder at regne på det. Hvis din husleje er endnu højere, kan det måske være en fordel for dig at købe. Især i storbyer som København, da boligen nok højst sandsynligt kan sælges igen. I princippet skal man nok helt lade være med at begynde at regne på lejeudgiften som jeg lige har gjort, haha. I øvrigt har du også mulighed for at få et mega-billigt lån på SU, frem for hvis du går direkte i banken. Renten på SU-lån er 4% om året, mens du læser, og du kan få udbetalt op til 3.194 kr. om måneden. Det kan måske også virke lidt uoverskueligt med både lån og huskøb, mens du er studerende. Men det kan i hvert fald være med i overvejelserne.\nPersonligt vil jeg langt hellere bruge penge på rejse og oplevelser, end penge i mursten. Jeg bor også ret billigt, i en lille by 80 km væk fra studiet, til en pris på 5.500 kr. med 140 kvm sammen med min kæreste.\nHvis du sidder dyrt i en lejlighed, eller blot vil udleje din bolig, er dette også en mulighed - hvis det altså er tilladt ifølge lejekontrakten. Du kan altid kontakte din udlejer. Hvis din lejlighed i øvrigt ligger på en fed beliggenhed, kan du måske tjene godt på den.\nDu kan eksempelvis leje din bolig ud på Airbnb - op til 29.300 kr. skattefrit om året. Hvis du bor i København (måske endda i centrum), har du mulighed for at tjene på at leje den ud. Især i sommerferien kan København være populært. Hvis du bor i Aalborg, kan du leje den ud under Aalborg Karneval. Det er naturligvis et kompromis med, at du også udlejer dine ting ud. Du kan evt. lægge et depositum, hvis der bliver smadret noget, så du er sikker på at få dine penge. Jeg har aldrig lejet bolig ud, men jeg har benyttet Airbnb flere gange, og det har altid fungeret problemfrit.\nEr du til havregrød eller røde bøffer? En anden stor udgift kan være mad🍔. Mad er en nødvendighed, men du kan nok højst sandsynligt spare penge på at justere dine madvaner. Du behøver i øvrigt ikke at leve på en sten, bare fordi du gerne vil ud at rejse. Der er mange små ting du kan justere på for at spare penge:\n🍽Begræns indkøb. Jo færre gange du køber ind, jo mindre impulskøb er der. Hold dig til indkøbslisten.\n👜Køb stort ind hænger sammen med at begrænse indkøb. Hvis du køber ind 1 gang i ugen, begrænser du dine køb, og køber stort ind på samme tid\n🤰Handl aldrig på tom mave. I forhold til at begrænse indkøb og købe stort ind, kan det være en god idé at handle på fuld mave, fordi du ellers kan komme til at handle impulskøb. Der er tendens til at købe impuls, hvis du handler på tom mave\n🟩Tjek tilbudsavisen og køb derefter. Der er altid gode tilbud i tilbudsaviser. Personligt bruger jeg Etilbudsavis, hvor alle tilbudsaviser er samlet online i én app. Hvis du tjekker tilbudsavisen kan du samtidig planlægge, hvad du skal købe ind. Dermed kan du købe stort ind 1 gang i ugen, og også spare penge.\n🛒Bliv medlem af supermarked-klubber. Der er Coop, hvor du kan optjene penge for det beløb du bruger i butikken. Derudover er der diverse apps som Lidl, Netto, Føtex+, hvor du også kan spare en masse penge på gode tilbud.\n🥑Too Good To Go er en app du virkelig bør downloade, hvis du vil spare penge på madbudgettet. Med Too Good To Go får du store mængder mad til lave priser, og samtidig er med til at bekæmpe madspil, da det er datovarer.\n🛍Hav altid egen pose med. Det er både godt for pengepung og for miljøet.\n🍌Madplan. For at spare penge er det en god idé at lave en madplan. Med en madplan er der flere fordele. Hvis du også er træt af at skulle vurdere hver dag, hvad du skal have at spise, kan det spare for en masse tid og ressourcer. Madplanen kan også hjælpe til at gøre det nemmere for både at begrænse indkøb og købe stort ind, fordi du netop med madplanen ved, hvad du skal have. Hvis du synes madplaner er uoverskueligt, kan du tjekke webopskrifter.dk ud for billige madplaner samt budgetvenlig madplan. Der kan være hjælp at hente i forhold til både at lave en overskuelig madplan men også indkøbsliste. Det gode råd er: at lave en madplan, hvor flere ingredienser går igen, så du udnytter dine ingredienser til fulde, mindsker madspild, som både er godt for miljø og pengepung.\n🥜Tjek bon igennem. For nogle kan dette punkt lyde fuldstændig absurd, men min personlige erfaringer er, at cirka hver anden gang er der fejl i bon - at jeg har betalt for meget. Det kan godt være at 2 kr. her, og 5 kr. der ikke lyder af meget, men hvis du handler ind en gang i ugen, og der er fejl på cirka 10 kr. hver gang, vil du spare 520 kr. om året. Det er altså mange penge at betale, fordi supermarkedet laver fejl i en bon....\n🥪Forbered madpakke i stedet for kantinemad. Hvis du bruger 30 kr. om dagen på kantinemad 3 gange i ugen, kan du altså spare over 4500 kr. på et år\n☕Medbring egen kaffe i termokande frem for to-go kaffe. Det er meget billigere og også bedre for miljøet.\nMoneypenny har udviklet både en madplan og en indkøbsliste for at gøre det nemt for dig. Du kan se det på billederne nedenfor. Indkøbsliste kan downloades gratis her og madplan kan downloades gratis her.\nSpar på fornøjelser\nJeg forsøger virkelig at leve så billigt som muligt, og derfor giver jeg også afkald på mange andre ting. Jeg køber sjældent nyt tøj, og jeg overvejer mine køb grundigt, hvis jeg skal bruge mere end 100 kr. (behøver jeg det? er det virkelig noget jeg mangler? typisk er svaret nej). Jeg går sjældent i byen, går sjældent på café eller restaurant, og køber sjældent take-away. Til gengæld lægger jeg penge til side til andre fornøjelser som en biograftur i ny og næ - og naturligvis rejser og oplevelser.\nEt valg er også et fravalg. Så snart du vælger rejser til, må du vælge noget andet fra. Sagen er nemlig den, at du ikke kan få det hele, når du er på SU. Derfor må der prioriteres. Hvis du prioriterer rejser, må du vælge noget andet fra.\n🍹Byture. Det kan være sindssyg dyrt at tage i byen og drikke sig fuld. En fadøl koster op mod 50 kr. og en drink op mod 100 kr. Hvis du køber én af hver, er det et helt dagsbudget i Indonesien. Bruger du flere tusinde kroner på byture, kan du jo selv begynde at udregne, hvor langt væk du kan komme for den mængde penge. For de fleste hører byture og fredagsbar med til at være studerende. Et tip hvis du ikke vil fravælge denne post helt, er at tage i byen om torsdagen frem for i weekenden - og eventuel se efter studierabatter.\n🏋♀Fitness. Har du fitness-abonnement - og bruger du det regelmæssigt? Umiddelbart er Fitness World nok den dyreste fitnesskæde, til en mindstepris på 179 kr. om måneden. Det giver 2.148 kr. for et helt år, hvilket er vildt mange penge - især hvis du ikke bruger det. Da jeg boede i Aalborg, revurderede jeg hver måned, om det var værd at gå i fitness. Kostede det mere end 20 kr. per gang for at træne, jamen så meldte jeg mig ud. Udnyt evt. nogle af de udendørs trænemuligheder, der er i nærheden, løb eller gå en tur i det fri - eller vælg et billigere fitnesscenter.\n📺Gennemgå dine streamingstjenester et par gange om året. Hvor mange streamingtjenester betaler du for? Hvor mange af dem bruger du? Behøver du alle? Har du både Netflix, Viaplay, TV2 og Play, kan du evt. vælge én af filmtjenesterne fra. Det vil spare dig for ca 100 kr. hver måned, hvilket er 1.200 kr. om året. I en studietid på 5 år, vil du altså spare 6000 kr. op, bare fordi du har fravalg én enkelt streamingtjeneste. Dermed 6.000 kr. du altså kan bruge på noget andet - fx en flybillet til Bali. Streamingtjenester er generelt billigere end tv-abonnement, og her kan du altså spare penge. Der er gratis indhold på både Youtube og DR - og gratis film på Filmstriben.dk. Jeg deler Netflix og TV2 Play, og betaler derfor kun 119 kr. for TV om måneden.\n🧭Udnyt gratis tilbud/prøveperioder som eksempelvis at få de første 30 gratis dage på Viaplay og lignende prøveperioder. Dermed kan du skifte lidt rundt i streamingtjenesterne på en billig måde - og måske i øvrigt også finde ud af, hvilken streamingtjeneste du har "behov" for.\n👂Hør lydbøger på Ereolen frem for at betale abonnement på Mofibo, Bookbeat og lignende udbydere. Derudover kan du høre podcast på Iphones egen podcast-app, som også er gratis.\nEt godt tip: Hver gang du kigger på noget nyt tøj, nye ting, biograftur eller lignende, og IKKE køber det, kan du lægge pengene til side til rejse i stedet. Voila, så har du pludselig penge til rejsen.\n💣Forsikringer. Kan du få forsikringer billigere end dine nuværende? Brug evt. Forsikringsguiden og få et tilbud på de forsikringer du har behov for. Som studerende har du brug for Indboforsikring, ulykkesforsikring, ansvarsforsikring (evt. bilforsikring og rejseforsikring)\n🌐 Internet. Kan du få billigere internet end det du har? I nogle boliger er der et bestemt bredbånd du skal vælge. Men hvis du har fri mulighed, brug eventuelt Samlino for at sammenligne internetpriser eller billig-bredbånd.nu. Hvor meget mbit/s har du behov for? Jeg har Hiper til 229 kr i måneden for 49/15 mbit (bredbånd via telefonstik).\n📞Mobil. Kan du få billigere mobil abonnement billigere? Her kan du også benytte Samlino for at sammenligne priserne. Jeg har Oister med 50 GB og 50 timers tale til kun 99 kr. om måneden.\n🚴Transport. Cyklen frem for offentlige transportmidler. Offentligt transport i Danmark er bare DYRT. Du kan spare penge ved at købe Ungdomskort eller rejsekort, ELLER du kan tage cyklen. Hvis du tager cyklen til studiet, får du også gratis motion. Win-win!\n🔋El. Den gennemsnitlige dansker bruger cirka 1.423 kWh el om året, hvilket er en elregning på cirka 240 kr. om måneden. Tjek din elregning igennem for at aflæse dit forbrug - og skær evt. ned på forbruget. Små besparelser: Sluk lyset, når du ikke er i rummet. Vask kun, når du kan fylde vaskemaskinen. Hiv stik ud, når du skal på ferie.\n🌊Vand. En gennemsnitlig dansker bruger 114 liter vand om dagen, svarende til cirka 5,2 øre pr. liter, hvilket svarer til 180 kr. om måneden. Små besparelser: Vask ikke op under rindende vand. Børst ikke tænder med rindende vand. Sluk bruseren mens du tager shampoo i.\n🥵Varme. I en lejlighed på ca 55 kvm kan koste mellem 150-450 kr. om måneden, så denne post kan variere en del. Små besparelser: Sluk radiator, når vinduet er åben. Hav den samme varme i alle rum.\n💸Boligstøtte. Kan du få boligstøtte til din nuværende bolig, så udnyt det! Her kan der være mange penge at hente hjem; især hvis du bor alene. Du kan søge om boligstøtte på Borger.dk\n🦷Tandlæge og frisør. Et ret godt tip, hvis du vil spare penge, er, at du kan komme gratis eller billigt til både tandlæge og frisør hos tandlæge- og frisørskoler. Her er det nemlig elever, der øver sig/er ved at blive lært op.\nStudiebøger hører med til livet som studerende. Hver gang du får ny pensumliste, skal du ud at købe nye bøger. Første år på danskstudiet købte jeg ALLE mine bøger fra ny, hvilket var totalt dumt. Jeg fandt hurtigt ud af, at det tilnærmelsesvis er ligegyldigt, om du har den nyeste (og dyreste!!) udgave af studiebogen. Derfor mine gode råd:\n💸Køb brugt (hvis du ikke har noget imod, at der også er streget lidt i dem, kan du få studie-bøgerne ultra-billigt. Find Facebook-sider hvor du kan købe dem, ellers er der også brugte studiebøger på hjemmesider som Pensum.dk, Studiesalg.dk eller DBA)\n💸Køb ældre udgaver (medmindre der er mange ændringer, eller hvis du går på et studie, hvor de små ændringer har stor betydning)\n💸Sælg dine studiebøger igen. Jeg solgte næsten alle mine studiebøger fra danskstudiet til ny pris. Det er dog en del svære på mit nuværende studie, men har alligevel fået en lille sum penge. Det kan sagtens betale sig. Jeg har primært solgt på Facebookgrupper, men du kan også sælge via sider som minstudiebog.dk, studiesalg.dk, eller DBA: Der er mange muligheder.\n💸Se efter studierabatter. Via Aalborg Universitet kan man faktisk købe studiebøger hos FactumBooks som næsten altid har bøgerne billigst sammenlignet med andre hjemmesider. Tjek blandt andet Studiz ud for gode rabatter.\n1. Køb genbrug, hvis du ønsker "nye" ting. Nogle gange kan du finde brugte ting billigere, end hvis du vil købe tingene fra ny. Især salgs-grupper på Facebook og Marketplace kan benyttes til dette. Mine gode råd til at købe på Facebook-grupper. Undgå at blive snydt:\n🏷1. Køb som udgangspunkt ikke fra profiler uden profilbilleder\n🏷2. På Mobilepay kan du tjekke om personens navn stemmer overens med Facebook-profilen\n🏷3. Hent fremfor send. Jeg har kun haft gode erfaringer med både at sende facebook-salg, men at hente selv er klart at foretrække. På den måde overfører du heller ikke penge, inden du har produktet\n🏷4. Hvis det er dyrere varer, så spørg om kvittering.\n🏷5. Tjek ALTID egen konto - stol ikke på betalers "bevis" fra fx netbank.\n2. Sælg ud af ting du ikke bruger. Det seneste år er jeg begyndt at blive mere minimalistisk, hvilket betyder, at jeg har fået ryddet en del op og ud i alle mine ting. Jeg har solgt SÅ mange ting - har faktisk allerede solgt 36 ting indtil videre i 2021. Mange siger, at de slet ikke kan sælge sine ting i Facebookgrupper, og derfor vil jeg give mine 3 bedste råd her:\n💲1. Sæt ALTID ting til salg først på måneden. Sidst på måneden har folk typisk ikke så mange penge\n💲2. Gode billeder er et must\n💲3. Gode beskrivelser til hvert billede. I nogle tilfælde kan mulige køber springe fra, hvis der ikke er gode beskrivelser med størrelser, stand og lignende\n3. Salgschallenge. Jeg er for nyligt begynde at følge Facebookgruppen Moneypenny, som giver gode råd til investeringer. De har en hjemmeside, hvor de udarbejder forskellige ark og skemaer, som du kan hente gratis. Her er blandt andet en salgschallenge. Denne salgschallenge går ud på, at du skal sælge 100 ting, og løbende regner du "i alt"-beløbet ud, så du kan se, hvor meget du har sparet indtil videre. Du kan selv sætte et mål: Eksempelvis at sælge 100 ting på 6 måneder. Skemaet kan hentes gratis her.\n4. Ønsk dig oplevelser i gaver🎁 Du kan også ønske dig tilskud til rejser i gave. Det er en god mulighed for at få nogle gode gaver.\n5. Udnyt gratis oplevelser🌲. Ikke alt koster penge. Der er mange gratis seværdigheder rundt omkring i Danmark. Især naturen er gratis og byder på lidt af hvert. Derudover kan du naturligvis udnytte dit studiekort til museumsbesøg og lignende. Dyre ting er ikke nødvendigvis lig med federe eventyr. Udnyt dine omgivelser. Bor du i storbyen og kan tage på lokal sightseeing? Bor du tæt på skov og natur? Har du en bil, og kan tage på 1 dags tur et sted hen i Danmark. Jeg har skrevet forskellige blogindlæg om danske seværdigheder, som du kan læse her nedenfor. Her er der en del gratis oplevelser.\n🎇Sønderjylland er klart min favorit blandt gratis oplevelser. Her er så mange gratis seværdigheder. Her kan du opleve Skamlingsbanken, Christiansfeldt, Dybbøl Mølle, gamle slotte og ruiner.\n⛰I Midtjylland kan du både opleve Silkeborgsøerne, Himmelbjerget, Den Genfundne Bro, Dollerup Bakker, Jellingestenene og meget mere.\n🌊Nordjylland som virkelig har fantastiske naturoplevelser. Råbjerg Mile, Hammer Bakker, Rebild Bakker, jeg kunne blive ved.\n⛪Fyn som er et undervurderet sted i Danmark. Her finder du blandt andet rundkirke og udsigtspunkter.\n🏰På Sjælland kan du både opleve de gamle kongers slotte gratis udefra, Stevns Klint, Face Kalkbrud og meget mere.\n⚔Bornholm. De fleste oplevelser på Bornholm er gratis. Vandfald og Hammershus er bare et udpluk af alle de fantastiske steder på øen.\n6. Afprøv 52-ugers challenge, som går ud på, at du hver uge i 52 uger lægger penge til side. Du starter med 10 kr. i uge 1, 20 kr. i uge 2 og således fortsætter det. I uge 52 lægger du endelig 520 kr. til side, og slutter på et beløb på 13.780. Denne challenge er også udarbejdet af Moneypenny, og kan downloades gratis her.\nSom et alternativ, hvis du ikke har råd til at lægge så mange penge til side, kan du prøve bare at lægge en 20'er til side om ugen. En lille 20'er lyder ikke af meget, men på 52 uger kan du nå at spare lidt over 1000 kr. op, hvilket kan omsættes til en flybillet til Amsterdam.\nAlle disse besparelser du nu har gjort efter at have læst hele indlægget, kan du investerer i aktier. Investering i aktier kan på sigt blive til en stigende opsparing. Jeg er på ingen måde ekspert på dette område, og er først for nyligt begyndt at handle med aktier. Derfor kommer dette punkt kun til at omhandle min minimale viden og erfaringer. Jeg har oprettet en konto på Nordnet, og har i øjeblikket aktier i SAS, DSV, Danske Bank, TUI, og Zaptec.\nGenerelt vil du i gennemsnit kunne tjene ca. 7% i afkast om året. Det betyder, at hvis du har 10.000 i aktier, vil du om et år have 10.700 kr. fordi du har tjent 7% i afkast (uden gebyr osv). Dette er blot gennemsnitligt, og du har mulighed både for at tjene mere og mindre.\nSom udgangspunkt skal du ikke investere for mere end du kan tåle at miste. På Nordnets hjemmeside kan du se en hurtig beregning for, hvor hurtigt dine penge kan vokse. Jeg har lavet et lille eksempel med et startbeløb på 5.000 kr., og derefter en månedlig opsparing på 500 kr. (som man løbende selv kan overføre automatisk). Eksemplet tager udgangspunkt i en periode på 5 år med et årlig afkast på 10%. Afkastet på 10% kan dog varierer en del. Her kan dine penge altså stige til ca. 45.000 kr.\nDet kræver en del erfaring og teknisk analyse af aktier, hvis du skal tjene MANGE penge på det. Derfor vælger mange at benytte banken til at investere for dem - frem for selv at bruge tid på det. Du behøver dog ikke at være et super-geni for at tjene penge på aktier.\nGode råd til aktieinvesteringerne\nEtabler en strategi inden du laver dine første investeringer. Det kan være en god idé at have en strategi, inden du køber dine første aktier. Du skal vide, hvor mange penge du vil investere, hvornår du skal sælge aktien, hvad formålet er med investeringen. Hav is i maven, når du påbegynder investeringerne. Der er ikke et bestemt minimum du skal handle for, men som udgangspunkt bør du investerer for 5.000 kr som et absolut minimum, fordi gebyrer og udgifter kan gøre, at du ikke tjener penge. Jeg købte aktier for kun 500 kr. til at starte med, for lige at lære det, og det kan sagtens lade sig gøre. Men med så lille et beløb, bliver det svært at tjene penge på det. De laveste omkostninger ligger på 29 kr. for en enkelt handel.\nHav et mål. Er det pensionsopsparing? Er det opsparing til en kommende rejse? Skal du tjene 100.000 på et år? Vil du være millionær? Hvad er målet med dine investeringer?\nLær den tekniske analyse. Kig årsrapporter og regnskaber igennem. Hold øje med nøgletal. Kig på balancen. Hold øje med nyheder. Kig på den historiske kurs. Kig på udbyttet, hvis der er et. Der er SÅ mange elementer du bør hold øje med hos en aktie. Er ledelsen god? Holder virksomheden, hvad de lover? Når du kigger på nøgletallene, fortæller de ingenting i sig selv, men i samspil med andre tekniske analyser, kan de fortælle en hel masse. Vigtige nøgletal: P/E (price earnings), P/S (Price Sales) og EPS (earnings per share).\nLæs følgende aktiebøger: "Bobler, bullshit og børsfest" af Lars Tvede (hvad enhver investor bør vide) - "Klar parat investér" som er en begynderbog til at investere - "Investér i livet - køb aktier og bliv rigere". For de lidt mere garvede kan du også læse "Den lille guide til teknisk analyse" samt "Daytrader - Danmarks bedste børshandlere afslører deres strategier".\nHør Millionærklubben podcast for at få gode råd og vejledninger til at investere.\nSpred risikoen fordi der så er større sandsynlighed for, at du får et højere afkast på aktierne. Hvor meget kan du acceptere, at værdien af dine aktier svinger? Med høj risiko kan de svinge meget, og med lav risiko er det mere "sikkert". Køb aktier i forskellige brancher, lande, og på forskellige tudspunkter.\nKøb kun aktier du tror på. Lige i øjeblikket er rejsebranchen totalt dårlig i forhold til aktier (røde tal). Jeg har derfor både købt SAS og TUI, fordi jeg tror på, at så snart verden åbner op igen, kommer rejsebranchens aktier til at stige. Jeg har ingen informationer eller analyseret nøgletal omkring dette, men det er min mavefornemmelse. Jeg tror fx også på bæredygtige og grønne aktier.\nVil du vide mere om investeringer, så skriv gerne nedenfor. Der findes ingen dumme spørgsmål.\nNår du investerer penge i en aktie, køber du i princippet en andel af en virksomhed. For at kunne finde ud af at investere, skal du blandt andet holde øje med nøgletallene, og have lidt baggrundsviden.\nDer findes handelsplatforme som: Nordnet, Saxo, Etoro,\nKurtage er det gebyr du som kunde betaler for at gennemføre en ordre på fx Nordnet (altså det platformen tjener på, at du handler hos dem). Hos Nordnet er minimumskurtagen 29 kr., ligegyldigt hvor meget du handler for. Derfor skal du også beregne, om ordren er det værd.\nKurtagen på udenlandske aktier, er som udgangspunkt højere end de danske. Derfor er det umiddelbart billigere at købe danske aktier frem for udenlandske på Nordnet\nBørs: er her alt aktiehandel foregår\nDen mest prestigefyldte børs i verden er New York Stock Exhange (NYSE). Derudover er der Nasdaq, Nasdaq OMX København som er Danmarks største officielle børs.\nDepot er her, hvor dine aktier "opbevares". Der er blandt andet noget, der hedder C25-indekset, som er en betegnelse for de 25 mest handlede aktier i Danmark (Nasdaq København).\nDet kræver naturligvis også et lynkursus i begreberne:\nPrisen på en aktie kan fortælle meget. Hvordan klarer virksomheden sig, og hvordan kommer fremtiden til at se ud. Hvis omstændighederne er positive, er dette typisk medregnet i prisen på en aktie.\nAktiekurs er prisen for én aktie. Det vil sige, at hvis kursen er 20,7 kr., koster aktien altså 20,7 kr. pr stk. Hvis du køber 100 aktier til kurs 20,7, skal du af med 2.070 kr. (+ kurtage). Men blot fordi aktiekursen er 1 kr., betyder det ikke nødvendigvis, at aktien er billig. Det er her du eksempelvis skal kigge på nøgletal og markedsværdi, som nævnt tidligere.\nAfkast er det du tjener på aktien. Forleden dag steg mine Zaptec-aktier med 123% i alt, hvilket betød, at aktiens kurs gik fra 31,87 til 65,75 kr. per aktie (tjek billede nedenfor til højre). Jeg tjente altså dobbelt så meget på aktien, som jeg havde købt den for. Denne aktie havde også høj risiko.\nHøj risiko er den "usikre", hvor du kan investere i aktier med forventning om et højt afkast, men det kan både gå op og ned\nLav risiko er den mere "sikre", hvor du måske ikke forventer et stort afkast, men til gengæld er der stor sandsynlighed for at tjene penge; bare langsommere.\nUdbytte udbetales en gang om året hos de virksomheder, de giver et udbytte. Et udbytte gives, hvis virksomheden har overskud, og gerne vil udlodde en andel af overskuddet.\nPortefølje er den samling af aktier du har - altså din aktiebeholdning. Din porteføljer afhænger normalvis af risikoen. For at sprede din risiko, skal du have en portefølje, der indeholder lidt af hvert (en blanding af forskellige typer investeringer).\nSom udgangspunkt stiger aktiemarkedet med cirka 7% om året, og drager samme fordele som renters rente. Det betyder, at du kan få dine penge fordoblet efter 10 år. Som tommelfingerregel stiger aktiemarkedet på den lange bane. Der vil altid være udsving og nedgang, men som udgangspunkt stiger de på den lange bane. Det betyder også, at når du handler dine første aktier, bør du ikke gå i panik (som nævnt tidligere; hav is i maven), for de skal nok stige igen.\nHusk: Du skal betale skat af din gevinst - altså, når du sælger dine aktier igen.\nJeg har allerede etableret et blogindlægget om at spare på selve rejsen, som du kan læse her. Dette kommer mere til at handle om at spare på selve rejsen som studerende. Jeg har i øvrigt også lavet et indlæg, der omhandler at finde en billig storbyferie, som du kan læse her.\nEn tier her, en tier der, kan virkelig rykke noget på længere sigt - måske mere end du lige går og tror. Hvis du ligger en 10'er til side hver dag i et helt år, har du pludselig 3.640 kr. Og det er seriøst blot af at ligge 10 kr. til side, selvom beløbet ikke lyder særlig højt.\nPlanlægning af rejsen på SU kan du komme langt med. Planlægning gør nemlig, at du kan researche og finde prisniveau på destinationerne.\nKan du måske kombinere dit studie med udlandet? Der er muligheder for:\nStudie/udlandsophold (hvor du fx læser et semester i udlandet)\nStudy Abroad (hvor du arrangerer udenom uddannelsen)\nHvis studieophold ikke er en mulighed, er der også andre muligheder.\nUdnyt, at du er studerende - at du kan få billigere priser på nogle flybilletter og seværdigheder med studiekortet.\nUdnyt, at du har en laaang sommerferie, og at du i august kan rejse udenfor højsæson. Du kan måske vælge at være lidt væk fra studiet mens semesteret er startet, hvis du måske har et hul i kalenderen, og endnu engang udnytte, at du kan rejse udenfor sæson.\nRejs når det er billigt, og rejs ikke efter destinationen. Med det mener jeg at være åben over for de billigere destinationer, og holde øje med priserne. Slå til, når det er billigt. Hold øje med afbudsrejser. På denne måde får du mest muligt for pengene.\nBillige destinationer frem for dyre\nGenerel Østeuropa. Polen og Ungarn er to gode bud på destinationer du kan rejse til på SU-budget.\nSydøstasien er også fantastisk billigt. Som backpacker kan du rejse helt ned til 150 kr. per dag.\nStorbyer som: Berlin, Budapest. Måske de mindre kendte som: Bukarest, Sofia, Krakow, Prag\nBo på hostel frem for hotel for at spare penge på overnatninger. Der er alternative overnatningsmetoder som couchsurfing, hvor du "sover på sofaen hos en fremmed". Derudover kan Airbnb også være en billigere løsning.\nArbejd frivilligt for kost og logi. Det giver + på både pengepung og CV.\nFlybilletter er typisk billige, hvis der er mange mellemlandinger og/eller lang tid ventetid på mellemlandingerne. Her kan du eventuelt udnytte den lange ventetid på at opleve destinationen. Hvis du skal til Asien med langt stop i Qatar, kan du få en lille storbyferie ud af det.\nGratis eller billige seværdigheder og aktiviteter kan give luft i budgettet. De fleste steder er naturen gratis - udnyt det. Er du på storbyferie, så gå rundt i byen på egen hånd. På mange destinationer kan du møde lokale guider, som måske tager en meget mindre pris end de "professionelle". Nationalmuseer er typisk gratis. Derudover er mange bygninger "udefra" også gratis at tage et kig på. Big Ben i London, Eiffeltårnet i Paris nedefra, kanalerne i Amsterdam. På Bali lejede vi surfboards af en lokal mand, fremfor gennem et bureau, og det kostede en minimal sum penge.\nLæs rejsebloggers rejseguides - det er det vi er her for; netop for at hjælpe dig.\nRABATKODE TIL BACKPACKERLIFE\ntorsdag 18. februar 2021, 09:38\nBackpackerlife er en mega fed virksomhed, der lever efter H.C Andersens kendte citat: "At rejse er at leve". Backpackerlife sælger kvalitetsdygtige produkter, og ved alt om, hvad der er must-haves til DIN kommende backpackerrejse. Om du snart skal på en backpackerrejse, en helt almindelig rejse - eller faktisk bare elsker outdoor, så tjek deres hjemmeside ud her.\nBackpackerlife har SÅ mange fede produkter og brands. Der er alt fra rygsække til vandrestøvler til telte til rejseguides. Jeg har diverse produkter fra Backpackerlife. Mit første køb var hurtigtørrende håndklæder, som bare er GENIALE. Siden har min samling af udstyr vokset sig større. I disse coronatider har jeg investeret i outdoorudstyr som fleecetrøjer, vandresko og en pandelampe.\nFleecetrøjen til dig\nPå billedet ovenfor er jeg iført *Fleecetrøje til kvinder - Ember. Denne trøje er simpelthen et must; især her om vinteren. Den er SÅ lækker og varm, og jeg har nærmest ikke taget den af, siden jeg fik den. Fleecen fås både til mænd og kvinder, og er fra mærket Highlander. Fleecetrøjen er i øjeblikket på tilbud til kun 99 kr.\nGode vandresko betyder alt for gåturen\nDerudover har jeg også været utrolig glad for mine *Letvægts vandresko Paya. Mærket er Trepass, og er en letvægts vandresko. Det er et super godt alternativ til vandrestøvler, især fordi de netop ikke vejer særlig meget. Hvis du skal ud at rejse, er det en kæmpe fordel, fordi de fylder meget mindre i tasken, end vandrestøvler gør.\nUanset om du skal på vandretur, cykeltur eller bilferie - kan jeg VIRKELIG anbefale denne 3-i-1 bestik. Det består altså både af en ske, en kniv og en gaffel. Mærket er Yellowstone, og du kan få bestikket i både blå og rød (jeg har faktisk allerede bestilt den i rød også). Læs mere om produktet *her.\nHvis ikke du kender til Lifestraw, er det virkelig på tide! Lifestraw er et brand, der har flere forskellige produkter i drikkedunk-kateogrien, men det er ikke en hvilken som helst drikkedunk. Jeg har *Lifestraw Go 1-stage, som er en outdoor drikkedunk, der filterer 99,99% af alle bakterier fra, så du har rent drikkevand. Den er især god til backpackerrejser, hvor du måske ikke har adgang til rent vand. Den fjerner bakterier som salmonella, kolera og E.coli. Derudover reducerer den turbiditet, som betyder uklarhed i vandet.\nDer er i øvrigt også en *Lifestraws Go 2-stage drikkedunk, som skulle være endnu bedre, fordi den har et kulfilter. Kulfilteret er netop med til at fjerne eventuel dårlig smag i vandet.\nHvis der er noget, jeg virkelig ikke kan arbejde med, er det bedbugs og andre kryb - de skal bare ikke kravle på mig! Det er der også lavet et produkt til; nemlig *Anti Bed Bug lagen fra mærket; Travelsafe. Produktet kan både bruges som et slags ekstra lagen, som er afvisende overfor bedbugs og andre insekter - men også som et myggenet, hvor du kan hænge det op foran dør/vindue.\nBackpackerlife har i øvrigt også skrevet en masse fede artikler om rejser; de omhandler alt fra praktiske informationer til hvilket rejsemål du skal vælge til hvilket udstyr du skal vælge. De har eksempelvis lavet en guide til, hvordan du vælger den rigtige rejserygsæk.\nIkke mindst hurtigtørrende håndklæde\nDet bedste produkt til din backpackerrejse (men også blot til solferien) er helt klart det *hurtigtørrende håndklæde til kun 99 kr. Håndklædet er fra Yellowstone, og måler 140 x 90 cm. Den vejer seriøst ingenting, er hurtigtørrende, og kan pakkes ned til heller ikke at fylde særlig meget. Det er skide smart, hvis du skal på backpackerrejse, og har minimal plads i tasken. Det fylder SÅ meget mindre end et almindelig håndklæde.\nJeg håber du blev super inspireret af dette indlæg, og vil tjekke Backpackerlifes hjemmeside ud. Der er virkelig fede produkter, og et kæmpe udvalg til din næste rejse. Bare fordi du ikke kan rejse i øjeblikket, betyder det ikke, at du ikke kan købe udstyr til rejsen.


Min Sportage Vil ikke starte - Tips for you - Tipsed.Com\nDen Sportage er en mellemstor sport-utility køretøj, der fremstilles og sælges af Kia Motors America, en gren af Kia Motors Corporation, somer baseret i Sydkorea.Den Sportage lejlighedsvis kan have brug for fejlfinding som, ligesom ethvert køretøj, der er tidspunkter, hvor det ikke kan starte.I de tilfælde, prøv nogle enkle check, før du ringer en professionel mekaniker.\nTjek at være sikker på ratstammen er ikke låst.Med ratstammen låst, vil nøglen ikke dreje i tændingen.Drej rattet til venstre og højre, indtil du hører et klik for at indikere, at det er i den korrekte position, så prøv at starte motoren.\nTilføj en gallon af brændstof til din Sportage at være sikker på, at der er nok brændstof til motoren til at starte.Uden brændstof nok, kan motoren hakke eller slukke helt og vil ikke genstarte.Efter tilsætning af brændstof, så prøv at starte motoren.\nde i din Sportage.Der henvises til brugervejledningen for placeringen af dipsticks til olie og transmission væske, og kontroller kølevæske reservoiret.Sørg for, at hver enkelt er fuld eller fyldt mellem minimum og maksimum linjer.Uden de rette væskestande, kan motoren blive beskadiget og kan ikke starte.\nLyt til lydene da motoren vendes.Den Sportage kan foretage visse lyde, der vil indikere den grund er det ikke starter korrekt.Hvis du ikke kan høre nogen lyde, når du drejer nøglen, kunne tændingen være defekt.Hvis du hører klikke, starteren sandsynligvis problemet.Hvis motoren starter og så sprutter ud eller slukker med det samme, kunne brændstofpumpen, brændstoffilter eller brændstofledningen være defekt.\nSæt nøglen i tændingen og drej den til "Tilbehør" mode.Tænd forlygterne og interiør lys i dit Sportage.Lysene skal komme på, selvom motoren ikke kører.Hvis de ikke gør det, vil batteriet skal oplades, hoppe-startet, eller udskiftes.Læs din instruktionsbog for at bestemme den rette batteri til dit køretøj.\nRing til en mekaniker eller forhandler for yderligere rådgivning om at starte problemer.Har køretøjet bugseres til det sted, hvor en professionel kan diagnosticere problemet.


To upålidelige grænsevagter | Information\nTo upålidelige grænsevagter\nDa Grækenland hverken vil eller kan kontrollere EU’s ydergrænse, har EU sat sin lid til Tyrkiet. Men Ankara udnytter sin magt over flygtningestrømmen til egne målsætninger\nIronisk nok ser EU’s fremtid ud til at være i hænderne på en stat, som ikke er europæisk: Tyrkiet. Og på en, der ofte opfører sig, som om den ikke var: Grækenland.\nEn overdrivelse? Næppe. For uden disse to stater vil EU ikke kunne sikre sine ydre grænser – en absolut forudsætning for at sætte effektivt ind mod flygtningekrisen (som reelt er en migrationskrise).\nGrækenland har hverken evne eller vilje til at bringe krisen under kontrol. Det sidste ville indebære, at man kunne stoppe, identificere, registrere og tage hånd om flygtningene. Men intet af dette sker i dag på andet end halvhjertet vis. I stedet sluses de videre, tværs igennem Europa i en til tider brutal spidsrod, som dog fungerer, så længe nogen stadig vil tage imod dem. Mareridtet for alle transitlande, herunder Danmark, ville være, hvis modtagerlande som Tyskland, Sverige, Østrig eller Holland smækkede døren i, og de så måtte sidde tilbage med tusinder af uønskede.\nPassere igennem må flygtningene gerne. Men ikke bosætte sig. Allerede at påbegynde en kontrol indebærer dog, at de må stoppes – i det mindste midlertidigt. Men ’midlertidigt’ kan let blive ’permanent’. Og lige så længe EU ikke kan blive enige om, hvordan man vil viderefordele flygtningene ved hjælp af kvoter, vil Grækenland ikke danne effektivt værn ved EU’s ydre grænse. Heller ikke selv om den også er landets egen.\nAthen hævder, at man ikke er i stand til at løfte denne opgave, hvilket i bedste fald er en halv sandhed. Bruxelles tror ikke på grækerne, og bedre bliver det ikke af, at de afviser al hjælp. At lade EU stå for grænseovervågningen ville åbenbart krænke deres nationale selvfølelse for groft. I stedet tvinges EU til at true Grækenland med udelukkelse fra Schengen-området – man går med andre ord efter at placere unionens ydre grænser tættere på Europas kernelande.\nNoget sådant ville være fatalt. Den fri bevægelighed i Europa ville i så fald skrumpe dramatisk ind. EU ville tage et kæmpe skridt mod sin egen opløsning.\nTyrkerne har en pris\nTyrkiet – en stat, der i stigende grad fjerner sig fra demokrati og andre europæiske værdier, har mod løfter om rundhåndede betalinger lovet at hjælpe. Det vil sige: gøre, hvad Grækenland ikke kan eller ikke ønsker at gøre. Men indtil videre sker der ikke noget.\nOg hvorfor skulle der også det? Tyrkiet har som følge af den europæiske impotens fået et stærkt instrument spillet i sine hænder: Næsten efter behag kan Ankara styre strømmen af migranter over den ubeskyttede græsk-europæiske grænse – nogle gange lidt flere, andre gange lidt færre; det hele dikteret af politiske og især økonomiske interesser.\nVil EU betale tilstrækkeligt, kan der bliver lidt færre migranter. Men helt sikker på det kan man aldrig være. Ej heller står det ganske klart, hvilken pris tyrkerne har i tankerne.\nI en situation, der synes skræddersyet til afpresning, har et lettere desperat EU forsøgt at udforme sin strategi: Der skal omgående stås vagt om ydergrænsen, samtidig med at der oprettes såkaldte hot spots (læs: flygtningelejre) og indføres kvoter for i fællesskab at fordele flygtningene mellem de enkelte EU-medlemsstater. Desværre ser strategien allerede ud til at slå fejl.\nHovedsageligt fordi man groft overvurderer både solidariteten og viljen i Europa til fortsat at acceptere flygtninge. Men også fordi det er med kvoter og ydre grænser som med det gamle spørgsmål om, hvad der kom først: hønen eller ægget?\nKvoter? Disse forudsætter jo registrerede flygtninge, der derefter på ordentlig måde kan fordeles – der må altså først være overvåget ydre grænse.\nEn overvåget, fungerende ydergrænse? Jovist, men kun hvis der kan opnås enighed om kvoteordning, vil Grækenland kunne overtales til at lade flygtninge blive i lejre, for herefter, lidt efter lidt og under ordnede former, at blive sendt videre nordpå som såkaldte kvoteflygtninge.\nOg hvad sker, når EU-strategien mislykkes? Så må vi blot håbe på – uden at det ringeste i den aktuelle situation taler for noget sådant – at strømmen af flygtninge til Europa på en eller anden måde snart svinder ind. Det synes ingen i dag dog at regne med. Tilbage står at redde sig, hvor der kan. Det er den proces, vi nu ser udspille sig, selv om vores ledere gør deres bedste for at bilde os ind, at der ikke er sket nogen større omvæltning. Men som det første land har Østrig netop etableret den ’øvre grænse’ for asylansøgere, der tidligere var tabu. Og Sverige har som bekendt allerede – nærmest fra den ene dag til den anden – slået hælene i.\nFra selvsikkerhed til tavshed\nSverige og Østrig er enlige stormsvaler. Alle venter naturligvis på, hvad der kommer til at ske i Tyskland. Vil Berlin ændre kurs? Angela Merkel har surret sig fast til masten. Men hendes oprindeligt så selvsikre Wir schaffen das! er på et halvt år blevet til trodsig tavshed, samtidig med at koret af kritikere er blevet stedse mere højrøstet. Flygtningekrisen vil blive en afgørende prøve på, om Tyskland er magtfuld nok til at gå enegang i en sag, der vedrører næsten hele Europa.\nDet kan man tillade sig at tvivle på. Den østrigske 1800-talsdigter Friedrich Hebbel skrev engang, at hans land var et sted for eksperimenter, før de blev omsat i en større skala (... Eine kleine Welt / in der die grosse Ihre Probe hält). Den beskrivelse kan også gælde for forholdet mellem Sverige og Tyskland. For ikke kun vores samfund, men også vores problemer er de samme.\nMen før disse problemer når til det store Tyskland, har Sverige måttet tage livtag med dem. Og facit er næppe opmuntrende.\nCarsten Straarup anbefalede denne artikel\n08. februar, 2016 - 10:47\nUdlicitering uden konkurrence af et problem EU ikke kan klare selv - pengeafpresning - ynkeligt !\nSamtidig overlades arenaen, pga diplomatisk fiasko sammen med USA, til russere og iranere - som skaber flere lidelser og flygtninge. Fiaskoen er total !\n10. februar, 2016 - 14:55\nKnivskarp analyse af en højst ulykkelig situation - at Merkel har tilbudt sig som pengeafpresningsoffer hos den store nationalist og islamist, Erdogan, vidner om komplet og desperat magtesløshed.


Sentura - Klaus Høeck: Hsieh\n[Opdateret d. 31.10.2008]\nUdkommet 29. oktober 2004\n"Jeg har en gammel interesse for kinesisk filosofi og I Ching, der løber tilbage til mine første bøger, og som jeg deler med andre kunstnere i min generation. Det er et mystisk, metafysisk system, men det er også, som alle andre systemer, et sæt af variable. Men det er først og fremmest en katalysator, en anden måde at nærme sig verden, helheden på."\n"Der er tonet ned for det sproglige fyrværkeri. Måske er der ikke tid til det mere. Til gengæld håber jeg, at Hsieh har en lethed, noget sart over sig. Jeg kunne mærke, at når jeg ville fyre metaforerne af, sådan som jeg kunne i gamle dage, så tænkte jeg, nej, de er for tunge. De tynger bogen."\nCitater: Klaus Høeck i interview med Tue Andersen Nexø [Information, 28. oktober 2004]\nKlaus Høeck bidrog til Senturas kommunal-encyklopædi med et digt om Bogense.\nLæs hele interviewet med Klaus Høeck om digtsamlingen Hsieh hos Information...\nLæs et digteksempel fra Klaus Høecks Hsieh på Senturas lyrikliste...\nLæs Jakob Brønnums præsentation af Klaus Høecks digtning hos Det Kgl. Bibliotek – "...der er noget frigørende ved den stædige og, ikke mindst, vidende fastholdelse af lovmæssigheder i formen, som en afspejling af virkeligheden."...\nVia nypoesi.net kan du finde frem til nogle af Klaus Høecks online poesi-samlinger...\nDyk ned i Klaus Høecks digt " The semantic module" hos afsnitp.dk. Digtet stammer oprindeligt fra 1977 og må være et af de første bud på computerlitteratur i Danmark...\nLæs Ulf Joel Jensens anmeldelse af Klaus Høecks foregående digtsamling In nomine (Gyldendal 2001) hos Sentura...\nGyldendal genudsendte Klaus Høecks digtsamling Canzone i 2003 – læs et digt fra den på Senturas lyrikliste og find andre links til ting om Høeck...\nKlaus Høeck blev interviewet til Sentura #8...\nNår Terminator skriver digte\nRiv appendikset ud af Klaus Høecks digtsamling, Hsieh, og nyd bogen i ét hug uden om alle systemer, mener vor anmelder.\nANMELDELSE: Med god ret mener jeg, man i Danmark kan tale om mindst to former for systemdigtning. Dels er der en digtning, der udnytter en slags systematisk tilfældighed, dels er der en digtning, der udnytter et system tilfældigt. Hvis fx nyligt afdøde Per Højholt – R.I.P – og Simon Grotrian tilhører den sidstnævnte slags, så tilhører fx Inger Christensen og Klaus Høeck den førstnævnte.\nNu afhænger denne skelnen vel af, at man til en vis grad godtager modsætningen imellem tilfældighed og systematik. For den tilfældige systematik gælder det, at systemet opstår undervejs, den bliver til sammen med teksten – imens der for den systematiske tilfældighed gælder, at systemet tilfældigt frembringer tekster. Høeck skriver fx i et digt: "hvad er et sammentræf af/ tilfældigheder/ er det eksempel/ vis disse tolv linjer der/ skyldes et møntkast og hvis/ udfald stemmer overens/ med dets måned: fe/ bruar eller er/ der tale om hæn/ delser der indtræffer før/ deres årsager og der/ for virker tilfældige?"\nDigtet handler om årsagens tilfældighed og/eller tilfældighedens årsag, som for mig at se er en uinteressant problemstilling for poesien (men derimod ikke for filosofien); det er nok at vide, at tilfældet overhovedet er.\nPersonligt er jeg derfor også mest til den tilfældige systematik, som Grotrian og Højholt bedriver, hvorfor jeg vil se stort på, hvad Høecks system i det hele taget går ud på, hvis det overhovedet går ud på andet end at producere gode tekster og påpege tilfældets og systemets samspil med hinanden. Desuden fatter jeg det ikke, eller orker måske snarere ikke at fatte det, det skal jeg ærligt sige. Heller ikke selvom jeg mange gange læste det medfølgende appendiks igennem. Senturas anmelder, Ulf Joel Jensen, var i øvrigt inde på helt det samme om Høecks forrige digtsamling på tryk In Nomine fra 2001.\nMen jeg tillader mig alligevel let og elegant at reducere det hele til systematisk tilfældighed og min påstand vil være, at meget mere behøver man ikke at vide om det. Høeck har tilsyneladende brug for et kybernetisk system for at skrive sine tekster. Godt så, hvad står der i de tekster?\nHer er det først, at Høeck bliver interessant, for han er en forbandet god digter, ingen tvivl om det, men mange, har jeg på fornemmelsen, undlader at læse ham pga. systemerne, lader sig afskrække af dem på forhånd (og se nu, hvor irriterende meget det hurtigt kommer til at fylde i en anmeldelse, der i stedet burde handle om, hvor god en digter Høeck er). Der er alt fra små, søde kærlighedsdigte, til digte om at surfe på og drukne i internettets kaos, digte om sten fra rundt omkring i landet, digte der varierer et udtryk – fx er der mange digte, som ender i formlen "so much for XX".\nI det hele taget opfinder Høeck konstant små sprogmaskiner, også uden om de store systemer, der alle sammen frydefuldt fungerer og lader poesien føjte rundt i et bestemt antal stavelser, prototyper, møntkast, formelle variable, hexagrammer, I Ching or Book of Changes, og hvad vi ellers har. Andre gange opfinder han dementier til maskinen, som digtet her:\ndette digt er sam\nunikum og så\nledes hverken industri\nelt eller maski\nnelt fremstillet stammer ik\nke fra nogen prototy\npe jeg garante\nrer dets ægthed ved\nat signere det\ni nederste høj\nre hjørne: klaus h. johnsen\nNaturligvis påpeger digtene via deres system noget inhumant, måske ligefrem noget posthumant. Men noget sådant er jo kun interessant i forbindelse med sin modsætning, forudsætning, undsætning, ja enhver sætning, i det her tilfælde originalen og signaturen. Meningen er, at man med systemet in mente skal spørge til, hvem der egentlig har produceret dette stykke tekst, og om digtet udelukkende er menneskeligt.\nDet spørgsmål, mener jeg dog, er fundamentalt for al digtning, hvorfor systemet til en vis grad er overflødigt, eller det burde i hvert fald smides bort, når det er brugt op. Det gør Høeck til en vis grad også, når han – som det hedder i appendikset – tilfældigt fjerner nogle tekster efter forgodtbefindende ud af den samlede mængde. Af den grund behøver det dog ikke at være overflødigt for Høeck, kunne man sige, som ser ud til at stortrives med og i systematikken.\nSystematikken er bare ikke særlig interessant for læseren, men den kommer til at fylde uforholdsmæssigt meget, når den optræder i et appendiks. Jeg citerer rask væk et andet fremragende digt, der "handler" om, at det ikke er et digt:\nigen er et digt\nved at lykkes og blive\ntil ren poesi fuld af\nog magnolier fuld af\nved at blive gen\nnemsigtigt i snevejret\nmen jeg har øde\nlagt det og skrevet dette\nher i stedet for\nPå trods af systematikken er der nærmest ikke et eneste overflødigt digt i samlingen; de er alle sammen lige nødvendige, og det mærker man, når man læser. Den nødvendighed er der ikke mange danske digtere, der kan præstere over så mange sider. Og derfor er Høeck så god, som han er.\nRiv appendikset ud\nMen et sidste hjertesuk, for måske er systemerne med til at frembringe disse herlige tekster. Og Gud (?) ske tak og lov for det. Alligevel skæmmer resterne af systemet, altså det der ikke smides væk, digtene. Jeg kunne godt tænke mig at læse en Høeck, der gik sine enjambementer [:meningens overskridelse af syntaksen ved ny verslinje] i bedene. En Høeck der lyttede mere til sproget end til systemet, fx cæsur [:pause], intonation [:sprogets rytme og tone] og den slags.\nSproget er jo blandt så meget andet også et system, der kan udnyttes – man behøver ikke hidkalde andre systemer for at gøre det. Så mit råd er: Riv appendikset ud af bogen, lad dig forundre over de mærkelige titler og nyd Høeck i ét hug.


Vatikan-museet, katakomberne og Peterskirken | Rom Billetter\n3. Det bedste af Rom og Vatikanet\n4. Udvidet tur til Vatikanet\n5. Vatikanet m. spring-køen-over\n6. Guidet tur på Borghese-galleriet\nDu springer alle officielle køer over og de kan være meget lange, helt op til flere timer. Dog kan der på nogle dage som romersk/katolske helligdage, weekender og andre højtider være kø. Dette kan ikke undgås, men disse køer vil stadig være kortere end de officielle køer.\nDa der er høj sikkerhed og flere sikkerhedscheck anbefaler vi kraftigt at der ikke medbringes store tasker eller poser!\nDenne tur en gåtur, da køretøjer ikke er tilladt i Vatikanet, så husk passende fodtøj!\nSolveig qvist, Kgs.lyngby tir, 16 okt 2018\nPer man, 15 okt 2018\nJette, Bogense søn, 30 sep 2018\nGod tur til Vatikanet\n"Guiden var rigtig dygtig og vidste alt om Vatikanet og Peters kirken, hun var meget engageret og god til engelsk. Det var dog ikke de bedste radioer vi var udstyret med lyden faldt ud ved hvert andet ord da vi stod uden for og ventede på at komme ind. Det tog ca 45 minutter at komme ind så det med at springe køen over ........... samlet set var det en god oplevelse."\nBente, Skanderborg søn, 23 sep 2018\nLars fre, 27 apr 2018\nVatikan-museet, Katakomber og Peterskirke\n"Nemt at bestille billetter og finde kontoret i Rom. Den guidede tur var med tilpas deltagere og guiden Christina var fantastisk og meget vidende."\nElisabeth tang, Jyderup tor, 15 feb 2018\nBenny, Haslev søn, 11 feb 2018\n"Jeg har for år tilbage været inde at se Vaticanmuseet og Peterskirken på egen hånd med familien, men at have en så kompetent guide til at informere om både det, man ser, samt baggrunden for det krydret med supplerende oplysninger om emnet giver en helt andet oplevelse. Spørgsmål blev ligeledes udtømmende besvaret. Man får automatisk lyst til at gå videre med kunstnere som Michelangelo, Rafael og Bernini."\nBente rønde, Kastrup fre, 9 feb 2018\nAllan, Frederikshavn fre, 10 nov 2017\nMØDESTED: When In Rome Tours Via Sebastiano Veniero 21 000192 Roma, Italy (Kort, se under ”Vejviser”)


Tolærer-ordninger skal forhindre, at børn går i skole med ondt i maven | amtsavisen.dk\n29 okt. 2020 kl. 02:34\nJakob Sølvhøj (EL), børne- og undervisningsordfører, og Mathilde Vinther, lærerstuderende og folketingskandidat for Enhedslisten på Fyn\nDer kan være flere årsager til det høje fravær. Men en ny undersøgelse fra Børns Vilkår og Egmont Fonden peger på, at dårlig trivsel i klassen er den mest udbredte årsag til fravær. Problemerne er så alvorlige, at halvdelen af de elever, der har et højt månedligt fravær, har mindst ét dagligt fysisk symptom på mistrivsel - ondt i maven, hovedpine eller søvnbesvær. En anden analyse fra Vive viser desuden en tydelig social ulighed i fraværet. En elev med en ufaglært mor vil have 33 procent mere fravær end de andre børn i klassen.\nProblemerne er så alvorlige, at halvdelen af de elever, der har et højt månedligt fravær, har mindst ét dagligt fysisk symptom på mistrivsel - ondt i maven, hovedpine eller søvnbesvær. En anden analyse fra Vive viser desuden en tydelig social ulighed i fraværet. En elev med en ufaglært mor vil have 33 procent mere fravær end de andre børn i klassen.\nDer er mange andre steder, hvor vi også skal tage fat - men lad os starte her.


11.10 Introduktion til det nye AB-system og intentionerne bag det\nKl. 13.00 Gennemgang af AB-systemet – hvor er nyskabelserne og ændringerne?\nHoveddokumenterne i det nye aftalesystem gennemgås med fokus på nyskabelser og de nye muligheder for bygherrerne. Vi kommer ind på følgende:\nKl. 14.50 Gennemgang af AB-systemet – hvor er nyskabelserne og ændringerne, fortsat\nKl. 15.50 De fire appendikser kort fortalt\nByg til drift – sådan tænker du anvendelsen ind i opførelsen Få overblik over ændringerne i AB18


Laminatgulv Pergo Lillehammer Pro SELECT WHITE OAK - Gulv og Fliseeksperten\nForeside / Gulve / Laminatgulv / Laminatgulv Pergo Lillehammer Pro SELECT WHITE OAK\nLaminatgulv Pergo Lillehammer Pro SELECT WHITE OAK\nVejl. pris: 399 dkk/m²\nUnderlag Pergo Mellemlæg Silent Walk 7m2 229 dkk\nTilbage på lager 2. august\nOverfladen TitanX™ Advanced med sine ekstra lager, gør gulvene væsentligt mere modstandsdygtige over for slag og faldende genstande end almindelige laminatgulve. Gulvene har også et ekstra lag af aluminiumoxidpartikler der giver suveræn modstandsdygtighed over for slid og ridser jævnført med de fleste andre laminatgulve. Yderligere egenskaber er den antistatiske teknologi, bakteriedræbende egenskaber til forbedret hygiejne uden brug af kemikalier.\nMed PerfectFold 3.0, Pergos nye og smarte kliksystem, er det lettere og hurtigere at montere dit gulv. Alle gulve fra Pergo er miljømærkede med det officielle nordiske miljømærket Svanen.\nAlle gulve er forskellige. Et køkkengulv skal holde til mere slid end gulvet i gæsteværelset. Derfor findes dette gulv tilgængelig i flere kvalitetsniveauer, så du kan vælge det design du ønsker med den niveauer på holdbarhed, ridsefasthed og slagfastheds, som passer til dine behov.\nPålidelig slidstyrke til universal brug i hjemmet.\nGulvklasse 32 - TitanX™\nHygiejnisk - Brandklasse: Cfl-s1\n25-års garanti, for brug i hjemmet\nHygiejnisk - Brandklasse: Bfl-s1\nLivstidsgaranti, for brug i hjemmet\nBemærk! Tænk på at farvegengivelsen af billeder kan variere mellem computerne, afhængigt af skærmens indstilling. Sørg for at tilføje omkring 5% ekstra i spild, ved beregnet forbruget af gulv.\nHoldbare, smukke og miljømæssigt fornuftige laminatgulve med livstidsgaranti (i hjemmet), gør Pergo til et klogt køb fra alle perspektiv. Pergo-gulve har tre overfladelag for at gøre gulvene rigtige holdbare.\nLeverandørens varenummer: L0244-04757\nBredde (mm): 212\nEfterligning: Lys Eg\nKvadratmeter pr. pakke: 2,048\nVægt (kg): 12\nLaminatgulv Pergo Longplank 4V Winter Oa...\nLaminatgulv Pergo Lillehammer SELECT WHI...


Opsætning af foreslåede feltværdier - Finance and Operations, Business | Microsoft Docs\nLade Finance and Operations, Business edition foreslå værdier\nFinance and Operations, Business edition kan hjælpe dig med at udføre opgaver hurtigere og mere korrekt ved at forhåndsudfylde felter eller hele linjer med data, som du normalt selv skal beregne og angive. Selvom sådan automatisk dataindtastning altid er korrekte, kan du ændre oplysningerne bagefter, hvis du vil.\nFunktioner, der indsætter feltværdier, tilbydes typisk i opgaver, hvor du skal angive store mængder transaktionsdata og vil undgå fejl og spare tid. Dette emne indeholder et udvalg af disse funktioner. Der bliver tilføjet flere afsnit i fremtidige opdateringer af Finance and Operations, Business edition.\nAfkrydsningsfeltet Foreslå modkontobeløb i vinduet Finanskladdenavne\nNår f.eks. du angiver finanskladdelinjer for flere udgifter, der skal alle bogføres til samme bankkonto, kan du derefter, hver gang du indtaster en ny kladdelinje for en udgift, få feltet Beløb på bankkontolinjen opdateret automatisk med det beløb, der modsvarer udgifterne. Du kan finde flere oplysninger om at arbejde med finanskladder i Arbejde med finanskladder.\nSådan udfyldes feltet Beløb til afstemning af finanskladdelinjer automatisk\nPå linjen for dit foretrukne finanskladdenavn skal du markere afkrydsningsfeltet Foreslå modkontobeløb.\nÅbn finanskladden, og fortsæt for at registrere og bogføre transaktioner med den beskrevne funktionen til automatisk indtastning af en feltværdi.\nDu kan finde oplysninger om opsætning af et personligt finanskladdenavn, f.eks. til håndtering af udgifter, i Arbejde med finanskladder.\nFeltet Udfyld Dato for modtaget automatisk i vinduet Betalingsregistrering\nVinduet Betalingsregistrering viser udestående indgående betalinger som linjer, der repræsenterer bogførte salgsdokumenter, hvor et beløb er forfaldent til betaling. Du kan finde flere oplysninger om udligning af debitorbetalinger i Afstemme debitor betalinger manuelt på en liste over ubetalte salgsdokumenter.\nDe vigtigste handlinger i vinduet består i at udfylde afkrydsningsfeltet Betaling foretaget og feltet Dato for modtaget. Du kan indstille Finance and Operations, Business edition til automatisk at angive arbejdsdato i feltet Dato for modtaget, når du markerer feltet Betaling foretaget.\nSådan udfyldes feltet Dato for modtaget automatisk i vinduet Betalingsregistrering\nVælg ikonet , angiv Opsætning af betalingsregistrering, vælg og derefter det relaterede link.\nMarker afkrydsningsfeltet Udfyld Dato for modtaget automatisk.\nÅbn vinduet Betalingsregistrering, og fortsæt for at behandle indgående betalinger fra kunder ved hjælp af den beskrevne funktionen for automatisk angivelse af en feltværdi.